
„Cel ce are ochi, să citească, 
Cel ce are minte, să înţeleagă. 
Cel ce ştie să-şi folosească spiritul, 
să vadă". 

Prefaţă 



Cartea Legii, un titlu obiectiv pentru sensul 
acestei cărţi. în cuprinsul ei explic mecanismele, sau 
altfel spus, legile ce acţionează în cadrul Universului şi 
care guvernează existenţa în complexitatea sa (relativ la 
forma noastră de existenţă) şi în relaţie cu cele două 
dimensiuni ce o caracterizează: dimensiunea planului 
material şi dimensiunea planului spiritual. 

Omul poate fi numit, fară a greşi, fiinţă duală, 
deoarece în cadrul existenţei sale aparţine în mod 
continuu planului spiritual şi în mod secvenţial planului 
material. Moartea este practic doar o etapă a existenţei, 
limitată numai la dimensiunea planului spiritual. Dublul 
eteric face şi el parte integrantă din existenţă, doar că 
rolul său este unul ce poate fi asemuit unui liant 
(energetic) prin care se transmite informaţie între materie 
şi spirit, în ambele sensuri. 

Prin experienţa acumulată de-a lungul existenţei 
mele am descris mecanismele Universului, punând accent 
pe cele ale planului spiritual, într-un mod cât mai 
apropiat de modul ştiinţific acceptat în ziua de azi şi 
încercând în acest fel să scot din zona ocultismului şi a 

paranormalului multe lucruri normale ale existenţei în 
Univers şi care ar trebui înţelese în mod ştiinţific, 
deoarece fac parte din realitatea existenţei noastre. 

Evenimentele prezentate în capitolele II şi in ale 
acestei cărţi sunt fară valoare istorică, ele au fost descrise 
doar în scopul punerii în evidenţă a Legilor Universului 
pe mai multe niveluri de înţelegere. în virtutea acestui 
scop, locuri, persoane şi fapte reale au fost prezentate 
ca pilde, nepunându-se accent pe nume, detalii, 
cronologie, precum şi pe alte aspecte ce ţin de rigorile 
ştiinţei istoriei. 



AUTORUL 

Cap.I 



Omul: fiinţă duală 

I.l. Naşterea Universului 

La început nu era nimic material, Totul fiind 
definit de o energie Primordială deosebită de toate 
celelalte tipuri de energii cunoscute şi având drept 
caracteristică principală multidimensionalitatea. Se poate 
spune, fără a exagera prea mult, că Totul nu era altceva 
decât un Haos ce se manifesta într-o infinitate de 
dimensiuni virtuale, iar viteza sa de manifestare era egală 
cu zero, sau aşa cum a spus în mod genial Eminescu în 
poezia Luceafărul: 

„Căci unde-ajunge nu-i hotar. 
Nici ochi spre a cunoaşte, 
Şi vremea-ncearcă în zadar 
Din goluri a se naşte. 

Nu e nimic şi totuşi e 
O sete care-1 soarbe, 
E un adânc asemene 
Uitării celei oarbe.,. 

Pentru o perioadă de „timp" nedefinită. Totul a 
rămas nemodificat, în starea sa Primordială, până la un 
moment dat când sub influenţa Hazardului s-a produs 
inevitabilul: din energia Primordială a cristalizat prima 
fărâmă de Univers. In acel prim moment, s-a produs nici 
mai mult nici mai puţin decât o adevărată „explozie" 
energetică simultană cu o „revoluţie" a dimensiunilor. 

Din multitudinea dimensiunilor Primordiale virtuale s-au 
separat două grupe dimensionale (în realitate acest proces 
a cuprins majoritatea dimensiunilor, care au dat naştere 
unei multitudini de grupe dimensionale. Dintre acestea, 
doar două sunt importante pentru definirea fiinţei umane. 
Intre dimensiunile Primordiale s-au păstrat totuşi puncte 
virtuale de tangenţă, aşa numitele porţi dimensionale), 
fiecare din acestea având o anumită structură 
dimensională: 

1. grupa dimensională a materiei, care o vom 
numi, pe scurt, plan material, având în 
componenţa sa următoarele dimensiuni: 

a) L - lungime 

b) 1 - lăţime 

c) h - înălţime 

d) t-timp 

2. grupa dimensională a spiritului, care o vom 
numi, pe scurt, plan spiritual, având în 
componenţa sa următoarele dimensiuni: 

a) L - lungime 

b) 1 - lăţime 

c) h - înălţime 

d) t-timp 

caracterizate prin : 

L = 0 
1 = 0 
h = 0 

t = 00 

După cum se poate observa, planul material este 
caracterizat de un spaţiu tridimensional format din 
dimensiunile L, 1 şi h, iar desfăşurarea evenimentelor în 
acest spaţiu este dictată de dinamica celei de-a patra 
dimensiuni notată cu t (timp). Nu voi detalia 
problematica dimensiunilor spaţiale deoarece este 
arhicunoscută. Timpul, ca dimensiune a planului 
material, este caracterizat de o „curgere" liniară şi 
măsurabilă dinspre momentul O (momentul creării 
Universului) către co în condiţiile mecanicii Newtoniene 
şi o curgere neliniară în condiţiile mecanicii relativiste 
(pentru viteze apropiate de viteza luminii). 

în planul spiritual, datorită Hazardului şi, aş putea 
spune, fară să greşesc, a Providenţei, dimensiunile au 
căpătat cu totul alte caracteristici faţă de cele avute în 
planul material, făcând în acest fel posibilă apariţia vieţii 
în toate formele ei de manifestare şi cu toate consecinţele 
ce derivă de aici, după cum se va vedea pe parcursul 
acestei cărţi. în acest plan, dimensiunile spaţiale fiind 
constante şi egale cu zero, determină o condensare a 
spaţiului într-un singur punct virtual de diametru zero. 
Timpul dilatat la infinit conferă acestui plan acea 
magnifică şi, aş putea spune, vitală proprietate de a păstra 
pe veci nealterată informaţia, energia şi toate formele ei 
modulate (evenimente, gânduri, acţiuni, etc.) produse cu 
începere din momentul 0. 

După ce am stabilit în linii mari câteva din 
caracteristicile acestor două planuri, să revenim la 
momentul de timp O şi să vedem ce s-a întâmplat în 
continuare şi în ce fel. Aşa cum am spus, s-au creat două 
grupe dimensionale şi, simultan cu crearea lor, a 

cristalizat şi prima fărâmă de Univers, primul „bulgăre" 
de Viaţă Primordială. Acesta a luat naştere în acelaşi 
moment de timp în ambele planuri: în planul material sub 
forma unor particule de materie primară (aceste particule 
nu au fost încă descoperite de ştiinţa actuală, ci doar 
postulate sub forma unor „cărămizi" elementare din care, 
prin combinare, se poate obţine întreaga structură 
materială a Universului), iar în planul spiritual sub forma 
unor vibraţii spirituale asociate acestora. 

Pentru o mai clară înţelegere, voi încerca să 
reprezint gratie relaţia dintre vibraţia spirituală şi 
materie. In fig. 1 se poate observa în planul spiritual o 
vibraţie asociată materiei prin intermediul Dublului 
eteric. 



Plan spiritual 




Vibraţie spirituală 



Dublul eteric 




Materie 



Plan material 



Fig. 1 

Vibraţia spirituală sau pe scurt spiritul nu este 
altceva decât o manifestare a energiei Primordiale în 
planul spiritual. Energia Primordială în ansamblul său 
este cu mult mai complexă, manifestându-se în fiecare 
grupă dimensională sub o formă diferită. în planul 
spiritual această energie, după cum am mai spus, diferită 
de toate celelalte tipuri de energii cunoscute până în 
prezent, s-a manifestat sub un aspect vibratoriu şi având 
proprietatea de-a putea fi modulată de informaţie 
provenită din diverse surse. Acest spirit, ca de altfel toate 
spiritele care au luat naştere pentru prima dată (spirite 
primare), posedă în formă modulată toate informaţiile 
posibile referitoare la corpul (materia) căruia îi este 
asociat. 

Intre spirit şi materie se stabileşte o relaţie 
biunivocă prin intermediul dublului eteric. Materia 
modulează cu informaţie spiritul iar acesta, la rândul său, 
determină evoluţia în timp a materiei în plan cauzal; 
această determinare poartă denumirea de Karmă. 
Asocierea dintre spirit şi materie poartă denumirea de 
Viaţă, această asociere a condus la apariţia Viului. 

Toată materia din Univers este Vie. Atunci când 
materia este îndepărtată de spirit, apare fenomenul de 
moarte a materiei, aceasta trecând în forma energetică 
Primordială din care a luat naştere. Moartea materiei nu 
presupune şi moartea spiritului care i-a fost asociat, 
acesta rămânând în stare liberă. Spiritul, la rândul său, 
poate fi distrus reintrând în energia Primordială. 
Distrugerea unui spirit primar conduce la moartea 
materiei căreia îi este asociat. Distrugerea unui spirit 
evoluat se poate produce la diferite nivele, neconducând 

la moartea materiei decât în cazul particular al distugerii 
globale. 

Am pomenit despre moartea materiei şi 
distrugerea spiritului doar cu titlu informativ şi cu 
singurul scop de a nu deforma în vreun fel realităţile 
Universului. Sper că niciodată şi nimănui să nu-i fie dat 
să descopere secretul producerii unor astfel de efecte. 

Datorită caracteristicilor planului material şi ale 
celui spiritual, materia nu are cum transmite în mod 
direct informaţie spiritului şi nici spiritul nu poate 
exercita o influenţă directă asupra materiei. Acest lucru 
se poate realiza însă prin intermediul unei forme 
energetice speciale ce posedă atât caracteristicile planului 
material cât şi cele ale planului spiritual, nefiind totuşi 
nici materie, nici spirit. Relaţia dintre spirit şi materie se 
stabileşte prin intermediul acestei forme energetice, 
numită dublu eteric şi pentru fiecare punct din volumul 
materiei. 

Dublul eteric are proprietatea de a putea traversa 
„graniţa" dintre grupele dimensionale printr-un punct de 
tangenţă al acestora. Dublul eteric are proprietatea de a 
evolua ca structură concomitent cu evoluţia materiei şi a 
spiritului. 

Momentul care a marcat transformarea energiei 
Primordiale într-un Univers ordonat, cu propriile sale 
Legi existenţiale, a fost şi momentul în care Viaţa a 
răbufnit din Neant, producând începutul Evoluţiei, adică 
al transformării Simplului în Complex, concomitent cu 
păstrarea individualităţii Simplului. Acolo unde există 
Viaţă se produce în mod inevitabil şi fenomenul 
Evolutiv. Să vedem, aşadar, cum s-a manifestat acest 
fenomen în acele vremuri de început ale Universului. 

Până acum am analizat doar naşterea unei singure 
particule, definind multitudinea prin intermediul unităţii, 
deci ceea ce s-a întâmplat în cazul unei singure particule 
este valabil pentru toate particulele ce au luat naştere în 
acel moment O, dar şi pentru toate particulele ce s-au 
născut şi se vor naşte vreodată în Univers. 

După ce au luat naştere aceste „cărămizi" 
elementare, a început „zidirea" treptată, în conformitate 
cu Legile Universului, a tot ceea ce Există. 

In planul material, prin unirea a două sau mai 
multe particule s-a creat o formă materială nouă cu 
proprietăţi noi şi considerată a fi evoluată în raport cu 
particulele constituente. Această nouă formă materială 
păstrează însă în interiorul ei şi într-un mod nealterat 
particulele ce au constituit-o. Prin desfacerea formei 
rezultante se vor obţine exact aceleaşi particule şi cu 
aceleaşi proprietăţi avute înainte de unire. 

Această Lege este valabilă doar pentru particulele 
elementare. 

Nu intru în amănunte în ceea ce priveşte evoluţia 
Universului material deoarece, pe de o parte, nu face 
obiectul acestei cărţi, iar pe de altă parte, ştiinţele actuale 
au ajuns la un nivel ridicat de cunoaştere şi pot furniza 
informaţii cu înalt nivel de acurateţe, cu privire la acest 
subiect. 

în planul spiritual, evoluţia a început în mod 
asemănător cu cea din planul material, adică prin unirea a 
două sau mai multe spirite primare s-a creat un nou spirit 
asociat noii forme materiale corespondente, spirit 
modulat de informaţia acesteia şi care, la rândul său, 
produce determinarea ei în plan cauzal (Fig. 2). Spiritul 
rezultant conţine toate informaţiile spiritelor primare care 

i-au determinat apariţia, dar nu le asimilează, ci Ie ţine în 
relaţie de determinare, sub forma unor vibraţii asociate. 
După dispariţia formei materiale, spiritul rezultant nu 
dispare, el rămânând să existe pentru vecie datorită 
timpului dilatat la infinit în planul spiritual. Spiritele 
inferioare lui se desprind din relaţia de determinare în 
care s-au aflat rămânând asociate particulelor elementare 
(sau formelor materiale cu care au fost asociate înaintea 
unirii). Spiritul rezultant este considerat superior sau 
evoluat în raport cu cele ce l-au determinat. Se pot uni 
două sau mai multe spirite aflate pe aceeaşi treaptă 
evolutivă sau pe trepte diferite. 

Această Lege este valabilă pentru toate spiritele, 
indiferent de treapta evolutivă pe care se află, dar 
asociate materiei aflate într-un stadiu inferior de 
organizare. 



Plan spiritual 

Tot ceea ce există în Univers este Viu. 

Viaţa în Univers se împarte în două mari grupe: 

1. viată inferioară - este caracteristică 
materiei aflate într-un stadiu inferior de 
organizare: particule elementare, atomi, 
elemente şi substanţe chimice, minerale, 
roci, etc. Reprezintă viaţa la care am făcut 
referire până în acest moment; 

2. viaţă superioară - este caracteristică 
materiei aflate într-un stadiu superior de 
organizare: începând cu primele 
microorganisme apărute şi terminând cu 
cel mai superior organism aflat la ora 
actuală pe Pământ, OMUL. Reprezintă 
viaţa la care mă voi referi în continuarea 
acestui capitol. 

în momentul în care materia aflată într-un stadiu 
inferior de organizare a făcut acel grandios salt pe o nouă 
treaptă evolutivă, aceea a materiei superior organizate, a 
luat naştere primul microorganism şi, simultan cu acesta, 
primul spirit diferit ca structură de cele precedente şi 
având capacitatea de a susţine acest nou tip de 
manifestare al materiei. Acest tip de spirit îl voi numi pe 
scurt spirit sau entitate (spirituală). 

După cum se observă din fig. 3, diferenţa dintre 
acest nou tip de spirit şi cele caracteristice vieţii 
inferioare constă într-o polarizare a vibraţiei spirituale. 

Plan spiritual 

Fig.3 



Semnele (+) şi (-) sunt alese în mod arbitrar, 
pentru a scoate în evidenţă polarizarea vibraţiei 
spirituale. Aceste semne nu au nimic în comun cu binele 
şi răul sau cu albul şi negrul. Este adevărat că de-a lungul 
timpului s-a încetăţenit o astfel de asociere, însă ea nu are 
nimic în comun cu polarizarea vibraţiei spirituale. 
Aceasta nu este nici mai mult nici mai puţin decât 
vibraţie spirituală, iar polarizarea sa este rezultatul 
evoluţiei şi se datorează în totalitate necesităţii de a putea 
îngloba o cantitate cât mai mare de informaţie. Gradul de 
polarizare este variabil. 

Apariţia binelui şi răului (beneficului şi 
maleficului) nu se datorează polarizării vibraţiei 
spirituale, ele sunt în totalitate nişte consecinţe a 
caracteristicilor informaţiei conţinute în spirit. Dacă un 
individ al unei specii are înscris în spiritul său 
caracteristici malefice (agresivitate, ură, distructivitate, 
etc.) atunci acel individ se va manifesta ca atare, 
indiferent de tipul polarizării spiritului său. 

OMUL este o fiinţă duală. 

OM = Corp omenesc + Spirit uman. 

1.2. Corpul omenesc 

Reprezintă cea mai înaltă formă de organizare a 
materiei existentă la ora actuală ca produs al evoluţiei 
vieţii superioare pe Pământ. 

Cel mai important organ al corpului omenesc este 
creierul. Acesta are capacitatea unei gândiri proprii 
conştiente şi logice, denumită generic Conştient. Creierul 
are o memorie proprie, iar caracterul gândirii sale este 
determinat în mare parte ereditar şi, într-o măsură destul 
de mică dar variabilă, de la individ la individ, de 
subconştientul spiritual ce aparţine spiritului. 
Subconştientul spiritual influenţează în marea majoritate 
a cazurilor în mod subtil conştientul, conducând individul 
prin intermediul acestuia (şi nu numai) spre îndeplinirea 
Karmei (destinului). La indivizii cu o mare putere 
spirituală comunicarea dintre subconştient şi conştient se 
realizează cu o intensitate mult mai mare, în ambele 
sensuri şi de cele mai multe ori sub acţiunea voinţei, 
subconştientul spiritual devenind astfel parte integrantă şi 
intimă a vieţii de zi cu zi. 

Structura corpului omenesc, din punctul de vedere 
al organizării materiei, este o structură piramidală, vezi 
fig. 4. La baza piramidei se află acele particule 
elementare sau cărămizi ale Universului despre care am 
vorbit la începutul capitolului şi care se găsesc în 
componenţa nucleonilor, ce se situează pe următoarea 
treaptă. Aceştia formează atomii care, la rândul lor, intră 
în componenţa moleculelor, ş.a.m.d. în vârful piramidei 

se situează Corpul Omenesc ca produs final al organizării 
materiei pe Pământ. 



Corp omenesc 




Fig.4 



1.3. Spiritul uman 

Reprezintă cel mai evoluat tip de spirit rezultant, 
modulat, polarizat în diverse grade, cu apartenenţă la un 
anumit plan spiritual şi având proprietăţi energetice şi 
vibratorii specifice. 

După cum se poate observa, spiritul uman posedă 
o structură complexă; din combinarea elementelor ce 
constituie această structură, rezultă o infinitate de 
structuri spirituale proprii; cu alte cuvinte, numărul de 
spirite ce pot exista în Univers este infinit. In continuare, 
voi detalia fiecare element ce constituie această structură: 

Rezultantă spirituală 

Un spirit superior caracteristic vieţii superioare 
poate lua naştere doar prin unirea spiritelor caracteristice 
vieţii inferioare. Niciodată nu se pot uni pe cale 
naturală şi în conformitate cu legile Universului două 
spirite caracteristice vieţii superioare pentru a da naştere 
unui al treilea spirit. Realizarea unor astfel de operaţii ce 
încalcă în mod flagrant legile Universului poate conduce 
la consecinţe teribile (vezi Cap.II Atlantida). Oamenii de 
ştiinţă trebuie să fie întotdeauna conştienţi că depăşirea 
anumitor graniţe ale cunoaşterii trebuie să se facă doar în 
conformitate cu legile Universului, altfel acesta va fi 
forţat să-şi reechilibreze sistemele. Cea mai simplă cale 
de reechilibrare a acestora este distrugerea. Universul 
alege aproape invariabil calea cea mai simplă. Dacă 
sunteţi sceptici în această privinţă, vă sugerez să studiaţi 
în amănunt cauzele care au condus la dispariţia 
„misterioasă" a unor specii, civilizaţii, planete şi chiar 
galaxii..., apoi încercaţi să trageţi o concluzie eliberată 
de orice prejudecăţi şi mai ales de ignoranţă. 

Unul din scopurile pentru care am scris această 
carte, este acela de a prezenta cel puţin în linii mari legile 
Universului, pentru a fi înţelese şi a veni în ajutorul 
oamenilor în scopul perceperii Realităţii în care trăiesc şi 
de a se elibera de povara grea a superstiţiilor şi 
misticismului care-i înrobeşte de mii de ani. 

După cum spuneam mai înainte, două spirite 
caracteristice vieţii superioare nu se pot uni pe cale 
naturală pentru a da naştere unui al treilea spirit, evident 
asociat unui corp material corespunzător. Astfel, spiritul 
unei gâşte nu se va putea niciodată uni cu spiritul unui 
om pentru a da naştere unui spirit asociat unei fiinţe 

jumătate om - jumătate gâscă. în acelaşi timp, este foarte 
adevărat că în natură apar uneori şi anomalii de genul: 
copii cu două capete, găini cu patru picioare, siamezi, 
ş.a.m.d. Aceste anomalii sunt de natură pur genetică şi nu 
rezultante spirituale, în condiţiile în care abaterile de la 
normalitate nu sunt foarte mari, spiritul poate rămâne 
asociat corpului şi susţine viaţa, dar atunci când abaterile 
sunt mari spiritul, nemaiputând rămâne asociat (în 
structura sa informaţională neexistând informaţia 
abaterii), corpul devine neviabil şi ori se naşte mort ori 
moartea survine la scurt timp după naştere. Pentru ca un 
corp ce prezintă abateri de la normalitate să fie viabil (să 
poată trăi), trebuie ca spiritul ce-i este asociat să posede 
informaţia abaterii, astfel, în condiţiile în care un om se 
naşte spre exemplu cu patru mâini, are toate şansele să 
trăiască, deoarece în spiritul său există informaţia legată 
de celelalte două mâini normale (modul de unire al 
spiritelor inferioare asociate materiei adică: atomi, 
molecule, etc), informaţie ce va putea fî adaptată la 
celelalte două apărute anormal. Este adevărat că spiritul 
reuşeşte de puţine ori să adapteze informaţia în condiţii 
optime astfel încât cele patru mâini din exemplu să fie 
perfect funcţionale şi să aibă, în acelaşi timp, şi o formă 
estetică adecvată. Se întâmplă uneori ca spiritul să 
reuşească adaptarea în mod perfect, dar să nu fie capabil 
creierul să-şi dezvolte structura necesară coordonării 
şi/sau dezvoltării normale a celor patru mâini. 

Un caz mai aparte îl constituie cel al persoanelor 
hermafrodite, când un spirit ce a fost asociat într-o viaţă 
trecută (încarnat) într-un corp de sex masculin se 
asociază (se naşte, se reîncarnează) într-un corp de sex 
feminin (sau invers). în acest caz, spiritul rezultant din 

viaţa trecută influenţează modul de organizare al materiei 
noului corp în timpul formării sale, informaţia organului 
suplimentar existând deja în structura spiritului. Astfel de 
asocieri se pot produce şi fară modificarea structurii 
normale a noului corp; cu alte cuvinte, un spirit ce a fost 
asociat într-o viaţă anterioară unui corp cu un anumit sex 
se poate asocia unui corp de sex opus fără a produce vreo 
modificare. în general, este cazul bărbaţilor ce se simt 
femei sau al femeilor ce se simt bărbaţi. 

Termenii de încarnare şi reîncarnare sunt foarte 
cunoscuţi şi utilizaţi deşi sunt improprii, spiritul nu intră 
în corp, el doar se asociază acestuia prin intermediul 
dublului eteric. Spiritul nici nu ar avea cum să intre în 
corp, deoarece aparţine unui spaţiu dimensional zero. Cu 
toate acestea, voi folosi de aici înainte aceşti termeni 
deoarece asigură o mai mare lejeritate a exprimării şi, în 
plus, consider că s-a înţeles în mod corect fenomenul la 
care se referă aceştia. 

Rezultanta spirituală evoluează (asimilează 
informaţie structurală) cu fiecare încarnare sau 
reîncarnare în parte. 

Modulare 

Reprezintă modul prin care informaţiile provenite 
atât din planul material, cât şi din cel spiritual sunt 
„înscrise" în vibraţia spirituală. Aceste informaţii sunt 
alcătuite din cunoştiinţele acumulate în timpul vieţii, 
gânduri, impresii, sentimente, stări, acţiuni, etc, dar şi 
din influenţele, acţiunile şi determinările din planul 
spiritual (acestea din urmă nu conduc la evoluţie 
spirituală). Toate aceste informaţii au ca suport de 
înscriere rezultanta spirituală, aceasta se modifică în 

funcţie de informaţia structurală, iar pe vibraţia astfel 
rezultată se înscriu informaţiile prin modulare. In 
structura spiritului se păstrează pe veci nealterată 
rezultanta spirituală a fiecărei încarnări sau reîncarnări, 
modulată cu informaţia aferentă acelei vieţi. Nu se 
păstrează în schimb influenţele, acţiunile, determinările şi 
experienţele avute de spirit în planul spiritual din 
perioada petrecută între încarnări. Acestea se păstrează 
într-un câmp informaţional având o structură cu totul 
aparte. 

In fig. 5 se observă cum se modifică forma 
vibraţiei spirituale sub acţiunea informaţiei. Această 
reprezentare gratlcă are ca scop doar uşurarea înţelegerii 
fenomenului şi nu redarea sa cu fidelitate, acest lucru ar 
fi de altfel imposibil de realizat în dimensiunea planului 
nostru material. 




Polarizarea gradată 

Reprezintă proporţia dintre componenta cu semn 
(+) şi cea cu semn (-) conţinută de un spirit. 

După cum am mai spus, semnele polarizării nu 
reprezintă indicaţii referitoare Ia bine sau rău, Ia alb sau 
negru, ci pur şi simplu sunt elemente componente ale 
spiritului ce ţin de modul de organizare al informaţiilor. 
Această polarizare determină totuşi o anumită 
componentă a energiei din dublul eteric. 

în fig. 6, 7, şi 8 sunt redate diferite tipuri de 
polarizare a vibraţiei spirituale. De notat este faptul că un 
spirit nu poate avea numai componentă pozitivă sau 
numai negativă. Un spirit perfect echilibrat va avea o 
proporţie egală din cele două componente (fig. 8). 




(-) 

Fig. 6 




Fig.8 



Vibraţie 

Pentru a reuşi să înţelegem mai bine vibraţia 
spirituală, este util să facem o comparaţie între aceasta şi 
frecvenţa oscilaţiilor electromagnetice deoarece 
comportamentul celor două este oarecum identic, fără a 

uita însă că fiecare are la bază un tip diferit de energie şi 
se manifestă în grupe dimensionale cu proprietăţi diferite. 

Numai această componentă, luată individual, 
poate diferenţia un număr imens de spirite. 



A 




Fig.9 

In fig. 9 sunt reprezentate trei tipuri diferite de 
vibraţii A, B şi C având acelaşi grad de polarizare. 
Vibraţia C este mai înaltă (are o „frecvenţă" mai mare) 
decât vibraţiile A şi B. Cu cât o vibraţie este mai înaltă, 
cu atât ea poate înmagazina o cantitate mai mare de 
informaţie. Vibraţia este unul din elementele importante 
ale structurii spirituale ce determină apartenenţa unui 

spirit la un anumit plan spiritual. Valoarea vibraţiei se 
măreşte odată cu creşterea cantităţii de informaţie 
acumulate. Această informaţie este atât de natură 
structurală şi deţine ponderea cea mai mare, cât şi de 
informaţie modulată. în concluzie, un spirit cu cât 
parcurge un „drum" existenţial mai lung, deci cu mai 
multe încarnări şi reîncarnări în care acumulează o 
experienţă mai bogată, cu atât va avea o vibraţie 
spirituală mai înaltă (va înregistra un progres spiritual). 
Trăirile intense, cantităţile mari de informaţie acumulată 
şi experienţele care menţin adrenalina la cote maxime, 
produc o modulare puternică, deci şi o creştere a 
nivelului vibraţiei (a „frecvenţei"). O viaţă monotonă, 
plată, meditativă, lipsită de orice fiori ai existenţei va 
produce o modulare slabă, iar spiritul nu va câştiga prea 
mult în vibraţie, câştigul va fi doar pe seama 
componentei structurale. Pe parcursul unei vieţi, 
creşterea vibraţiei datorită componentei structurale se 
produce o singură dată, pe când creşterea vibraţiei 
datorită modulării se produce continuu. în concluzie, 
dacă dorim să progresăm spiritual cât mai mult în timpul 
unei vieţi trebuie să avem grijă să modulăm spiritul într-o 
măsură cât mai mare cu putinţă. Atât informaţiile pe care 
le putem defini ca bune sau benefice, cât şi cele definite 
ca rele sau malefice vor produce acelaşi tip de modulare; 
în schimb, prin modificarea determinării spiritului în plan 
cauzal, îl vor orienta către planuri spirituale diferite. 

Amplitudinea vibraţiei spirituale 

Cu cât valoarea amplitudinii este mai mare, cu 
atât mai mare este şi cantitatea de informaţie modulată ce 
poate fi înmagazinată în vibraţia spirituală, în condiţiile 

în care valoarea vibraţiei („frecvenţa") rămâne constantă. 
La prima vedere, acest element al spiritului pare să fie 
defavorabil progresului spiritual, deoarece acumularea 
informaţiei nu se face pe seama măririi vibraţiei. într-un 
fel este adevărat, dar nimic în acest Univers nu se obţine 
fără sacrificii. Mărirea amplitudinii conduce la 
posibilitatea apartenenţei spiritului la un număr mai mare 
de planuri spirituale, deci şi la posibilitatea deplasării 
volitive a spiritului în aceste planuri. Există entităţi 
spirituale ce au posibilitatea deplasării în toate planurile 
spirituale. Numărul acestora este destul de mic. Mărirea 
amplitudinii spirituale nu se face de la sine, poţi trăi o 
mie de vieţi (reîncarnări) fară să se producă o mărire de 
amplitudine, poate doar întâmplător. Mărirea amplitudinii 
se poate face doar în mod volitiv, prin intermediul 
anumitor tehnici, ritualuri, practici sau sisteme „tehnice" 
proiectate în acest scop. în orice caz, cel ce va dori să-şi 
mărească amplitudinea vibraţiei spirituale va trebui să 
depună eforturi considerabile, având în vedere faptul că, 
odată cu mărirea amplitudinii, va trebui să-şi mărească şi 
valoarea vibraţiei, deoarece un spirit cu amplitudine mare 
dar valoare a vibraţiei mică este vulnerabil. Amplitudinea 
mare îi permite să ajungă în planuri superioare pentru 
vibraţia sa, planuri unde să întâlnească spirite perfect 
evoluate pentru acel plan d.p.d.v. al amplitudinii, al 
vibraţiei precum şi al altor elemente, deci mult mai 
puternice şi care să nu fie tocmai bucuroase şi 
binevoitoare, la vederea noii apariţii. De multe ori, 
existenţa în planul spiritual este mult mai periculoasă 
decât cea din planul material. în planul spiritual, evoluţia 
spirituală normală este imposibilă. Aceasta se produce 
numai prin intermediul încarnărilor sau reîncarnărilor. In 

planul spiritual pot evolua spiritual doar foarte puţine 
entităţi, acestea fiind foarte puternice evoluează pe 
„spatele" spiritelor „slabe". 

Oricum, mărirea în sine a amplitudinii, pe lângă 
faptul că măreşte „libertatea de mişcare", înseamnă totuşi 
şi progres spiritual, acesta însă nu este complet dacă nu 
este completat de mărirea vibraţiei. Un spirit, oricât de 
mare ar avea amplitudinea, nu poate ajunge în toate 
planurile decât dacă are şi vibraţia necesară, fără aceasta 
câştigul obţinut pe seama amplitudinii este 
nesemnificativ. Ca să fiu şi mai clar, un spirit cu vibraţia 
aferentă unui plan nu va putea ajunge decât în foarte 
puţine planuri şi cu mari pericole, chiar dacă are 
amplitudinea necesară ajungerii în absolut toate planurile. 
In concluzie, evoluţia este imperios necesar să se facă în 
mod armonios, pentru toate elementele spiritului. 




Fig.lO 

în fig. 10 sunt reprezentate trei spirite, având 
acelaşi grad de polarizare, aceeaşi valoare a vibraţiei dar 
cu valori diferite ale amplitudinii. 

Intensitatea vibraţiei spirituale 

Valoarea intensităţii nu modifică în nici un fel 
cantitatea sau structura informaţiei spirituale, practic nu 
are legătură cu aceasta. în planul spiritual, energia poate 
fi înmagazinată în spirit doar sub formă de intensitate, 
deci valoarea intensităţii va fi un indicator al cantităţii de 
energie înmagazinate. 

Intensitatea vibraţiei spirituale este un atribut al 
Puterii spirituale. 

Intensitatea, neavând legătură cu informaţia, 
rezultă imposibilitatea modificării ei într-o existenţă 
banală. Capacitatea modificării intensităţii este un atribut 
doar al spiritelor educate în acest sens, în decursul unei 
lungi evoluţii. Doar anumite sentimente, trăite cu o 
intensitate dusă în extremis, pot mări intensitatea 
vibraţiei spirituale. 

Un spirit puternic şi malefic poate „extrage" 
energie din spiritele mai slabe, putând să le aducă chiar şi 
în stare de determinare. 

Concepţia asupra beneficului şi maleficului are un 
grad, aş putea spune, foarte mare de relativitate. Religiile, 
considerate de unii „importante" sau consacrate, cel puţin 
la ora actuală, consideră benefic sau, mai bine spus, o 
culminare a evoluţiei ori aspiraţia către divin, intrarea 
într-o relaţie de determinare cu un spirit „atotputernic". O 
fi el puternic, dar în nici un caz atotputernic şi nici măcar 
singurul atât de puternic, poate singurul atât de malefic. 
Vă spun eu şi credeţi-mă că ştiu ce spun, ajungerea într-o 

relaţie de determinare cu un alt spirit nu înseamnă Rai 
sau viaţă eternă şi plină de desfătări, înseamnă sclavie 
spirituală, înseamnă vampirism energetic veşnic iar în 
final şi în mod aproape inevitabil moarte spirituală şi, 
dacă vă place cum sună, veşnică. 

Relaţia de determinare în plan spiritual este 
practic o relaţie de posedare a unuia sau a mai multor 
spirite de către un alt spirit mult mai puternic şi evident 
capabil să creeze această relaţie. Fenomenul de posedare 
în planul material al unui om de către o entitate spirituală 
este, aş putea spune, joacă de copii faţă de o relaţie de 
determinare în planul spiritual. 

Atunci când o entitate, indiferent cine este ea, vi 
se adresează în mod direct sau prin intermediul unor aşa- 
zise cărţi „sfinte" şi vă cere să vă închinaţi ei, deoarece 
numai ea este atotputernică şi numai prin intermediul ei 
puteţi găsi mântuirea veşnică, puteţi să vă întrebaţi, doar 
aşa într-o doară: ce vrea cu adevărat ăsta de la mine? Iar 
în condiţiile în care tot acea entitate vă mai şi ameninţă 
cu fel de fel de pedepse şi alte pierderi de privilegii sau 
chiar moarte în cazul în care vă veţi închina altora sau 
dacă veţi îndrăzni cumva să-i ieşiţi din cuvânt, care 
pentru voi, cei mici şi slabi, trebuie să fie LEGE, atunci 
puteţi să vă puneţi întrebări serioase. 

Să nu uitaţi niciodată un lucru: 

închinarea înseamnă sclavie, iar verticalitatea 
putere! 

Lumea nu va fi niciodată a celor slabi, milostivi şi 
închinători la fel de fel de dumnezei. Lumea va fi 
întotdeauna a celor puternici. învăţaţi să fiţi puternici şi 

Lumea va fi a voastră. Dumnezeii sunt buni doar în 
măsura în care pot fi de folos Ia ceva şi pot fi determinaţi 
să fie de folos, dar nu în genunchi şi nu în rugă, ci în 
picioare şi în mod imperativ. 

Benefic nu este să promiţi şi să aştepţi slăvire în 
baza vorbelor fără conţinut, benefic este să faci ceva care 
să fie într-adevăr de folos. 

In fig. 11 sunt prezentate trei tipuri de vibraţie 
spirituală, având acelaşi grad de polarizare, aceeaşi 
amplitudine, aceeaşi valoare a vibraţiei, dar cu intensităţi 
diferite. 




Fig. 11 
Planuri spirituale 

Până acum am detaliat, într-o oarecare măsură, 
modul în care este alcătuit un spirit, precum şi un 
crâmpei din procesul său evolutiv. Ar fi necesare poate 
mii de pagini şi inventarea unor cuvinte noi pentru a 
putea prezenta într-un mod exhaustiv această vibraţie a 
vieţii, numită spirit. Din nefericire, cuvintele existente în 

prezent în limbajul uman nu pot să redea cu exactitate, 
poate mai mult într-un mod intuitiv, anumite aspecte ale 
Lumii de Dincolo, care practic este tot o Lume a 
existenţei noastre. 

Dimensiunea spirituală sau planul spiritual este 
împărţit în mai multe „subplanuri", pe care le voi numi 
practic tot planuri. Am considerat că termenul de subplan 
este inadecvat pentru descrierea realităţii, iar utilizarea 
celui de plan este destul de cunoscută în rândurile celor 
interesaţi de acest domeniu şi satisface în destul de mare 
măsură. 

Un plan spiritual este definit de un număr de 
spirite ce au trăsături spirituale şi uneori karmice 
asemănătoare. 

Legile după care un spirit îşi stabileşte 
apartenenţa la un anumit plan sunt mult mai complexe 
decât poate înţelege gândirea logică a creierului uman. 
Nimeni din exterior nu poate stabili această apartenenţă. 
Nici Universul însuşi, dacă ar avea gândire şi voinţă 
proprie, nu ar putea s-o facă. Apartenenţa nu poate fi 
stabilită nici în mod volitiv de către spirit. Apartenenţa la 
un planul spiritual este pur şi simplu o problemă de 
potrivire a însuşirilor spiritului la acel plan. 

Există spirite care aparţin mai multor planuri, 
având în acest fel posibilitatea deplasării în interiorul lor. 
în general, este valabilă ideea că un spirit cu cât este mai 
evoluat se poate deplasa în toate planurile inferioare 
nivelului său de evoluţie, totuşi există şi excepţii: 
planurile inferioare prin care nu a trecut în evoluţia sa. 

Un spirit care aparţine mai multor planuri se poate 
deplasa în interiorul lor după bunul său plac. 

Doar entităţile cele mai evoluate şi mai puternice, 
numite Zei, se pot deplasa în absolut toate planurile 
spirituale, chiar dacă prin unele nu au trecut în evoluţia 
lor în Cap. II Atlantida voi explica ce sunt aceşti Zei şi 
de ce au anumite însuşiri diferite de ale celorlalte spirite. 

Mai trebuie să adaug că în dimensiunea spirituală, 
pe lângă spiritele de tot felul grupate în planuri spirituale, 
mai există şi câmpuri informaţionale, precum şi entităţi 
energetice. Acestea din urmă sunt „condensări" uriaşe de 
energie, fară spirit şi deci fară identitate şi gândire 
spirituală, memorie a spiritului şi voinţă spirituală 
proprie. 

Credinţa religioasă orientată către o entitate 
spirituală are capacitatea de a o încărca cu energie (de a-i 
mări intensitatea spirituală). Dacă această credinţă 
religioasă este însă orientată spre o entitate care nu există 
în realitate sau entitatea reală are trăsături diferite faţă de 
cele descrise prin dogma religiei respective, atunci toată 
energia degajată prin credinţă, neavând o ţintă precisă se 
va acumula în mod arbitrar, creând o entitate energetică. 

Pe parcursul a aproape două mii de ani, religiile 
au creat mai multe entităţi energetice, dintre care una cu 
o putere inimaginabilă, numită de oameni dumnezeu. 
Această entitate energetică este o adevărată bombă 
atomică pentru dimensiunea spirituală, dacă într-o rea zi 
ar deveni conştientă, ar putea distruge întreaga 
dimensiune spirituală şi nimeni nu s-ar putea opune. 
Distrugerea dimensiunii spirituale ar conduce la 
distrugerea întregului Univers şi la revenirea sa în starea 
energetică primordială. Este adevărat că distrugerea 
dimensiunii spirituale nu se poate face atât de lesne de 
nici o entitate energetică, indiferent de puterea pe care o 

are şi nici conştientă nu are cum deveni... totuşi, nimeni 
nu poate şti ce se poate întâmpla într-o rea zi. . . 

în tabelul de mai jos, voi face o prezentare a 
ierarhizării planelor spirituale. 



RAI 


IAD 




Dumnezeu 


Diavolul 




Zei 


Arhangheli 


Demoni 


Zei 




^ 

îngeri 


Draci 




Spirite omeneşti aflate pe 


Spirite omeneşti aflate pe 


un stadiu evolutiv superior 


un stadiu evolutiv superior 














Spirite omeneşti aflate pe 
un stadiu evolutiv 


Spirite omeneşti aflate pe 
un stadiu evolutiv 




intermediar 


intermediar 




Spirite omeneşti aflate pe 
un stadiu evolutiv inferior 


Spirite omeneşti aflate pe 
un stadiu evolutiv inferior 


Inexistent 


draci* 


Inexistent 


diavoli* 


Inexistent 


demoni* 


Spiritele vietăţilor 
intermediare: satiri, elfi. 


Spiritele vietăţilor 
intermediare: satiri, elfi. 




gnomi, etc. 


gnomi, etc. 




Spiritele animalelor 


Spiritele animalelor 


Spiritele plantelor 


Spiritele plantelor 


Spiritele 
microorganismelor 


Spiritele 
microorganismelor 


Spirite corespunzătoare 


Spirite corespunzătoare 




vieţii primare 


vieţii primare 

în această ierarhizare am prezentat doar grupele 
mari de planuri spirituale. Fiecare grupă conţine, Ia 
rândul ei, un număr foarte mare şi variabil de planuri. 
Existenţa planurilor spirituale are un caracter dinamic. 

* Unele religii, printre care şi cea creştină au profitat de 
caracterul preponderent negativ şi malefic al spiritelor 
omeneşti aflate pe un stadiu evolutiv inferior pentru a 
denigra entităţile superioare ale taberei adverse. Practic 
s-au folosit de numele dat unor categorii de entităţi 
superioare precum Dracii şi Demonii, dar şi de numele 
Diavolului pentru a numi acea categorie de entităţi 
inferioare. 

1.4. Dublul eteric 

După cum am mai spus, dublul eteric este o formă 
energetică ce face legătura între corpul material şi spiritul 
asociat acestuia. Structura sa îi permite să aibă atât 
caracteristici ale planului material cât şi ale celui 
spiritual. Legătura între cele două planuri se realizează 
prin puncte O dimensionale. Prin intermediul dublului 
eteric, toate informaţiile din planul material ce sunt legate 
de corpul material se transmit spiritului care, la rândul 
său, determină evoluţia corpului în plan cauzal tot prin 
intermediul aceluiaşi dublu eteric. Aceste informaţii au o 
structură complexă, fiind formate din date referitoare la 
starea de sănătate, starea energetică, starea materială, 
gânduri, sentimente, acţiuni, planuri, emoţii, relaţii, 
imagini, infiuenţe ale celorlalţi, influenţe proprii asupra 
celorlalţi, precum şi toate celelalte date ce caracterizează 
existenţa în planul material. Determinarea în plan cauzal 

a corpului de către spirit reprezintă chiar înfăptuirea 
karmei. 

Dublul eteric intră în contact cu corpul material la 
toate nivelele sale structurale, începând cu particulele 
elementare. 

Dublul eteric este alcătuit, în linii mari, din două 
componente, una primară pe care o voi numi dublul 
eteric primar şi una secundară pe care o voi numi în 
acelaşi mod: dublul eteric secundar. 

Componenta primară ce poate fi vizualizată cu 
uşurinţă sub forma unei aure cu nuanţe cuprinse între gri 
şi albastru metalic este direct legată de elementul 
structural al vibraţiei spirituale, iar energia sa este 
influenţată în mod direct de gradul de polarizare. 

Componenta secundară, mai dificil de vizualizat 
decât cea primară, se prezintă tot sub forma unei aure, în 
general multicolore, de grosime mult mai mare decât cea 
primară şi având o „densitate" mai mare la extremitatea 
corpului, însă rarefiindu-se către exterior şi devenind 
neuniformă. Dublul eteric secundar sau aura secundară 
conţine în structura sa mai multe elemente energetice, 
fiecare în parte fiind legat de o anumită structură 
informaţională (sănătate, psihic, plan sentimental, etc). 

Dublul eteric, fiind o formă energetică, poate 
înmagazina şi elibera energie în mod inconştient dar şi 
conştient, printr-un act de voinţă. Prin antrenamentul 
voinţei, dar şi prin tehnici adecvate, dublul eteric 
secundar poate fi încărcat cu energia dorită atât din 
mediu cât şi prin extragerea energiei din alte forme 
energetice. Fenomenul prin care o persoană sau o entitate 
extrage printr-un act de voinţă proprie sau în mod 
inconştient (involuntar) energie din dublul eteric al altor 

persoane se numeşte vampirism energetic. Acest 
fenomen este mai răspândit decât s-ar putea crede. Pe de 
o parte, el indică persoane care suferă de o afecţiune ce Ie 
împiedică să-şi producă sau să-şi acumuleze propria 
energie din mediu, fiind nevoite în mod involuntar să-şi 
procure (să fure) această energie de la alţi oameni şi, pe 
de altă parte, indică acele persoane iniţiate care, dintr-un 
motiv sau altul, extrag în mod voit şi selectiv energie din 
dublul eteric al altora. Un caz mai aparte este cel al 
entităţilor spirituale care reuşesc să-şi creeze un dublu 
eteric propriu. Pentru aceste entităţi este mult mai lejer să 
fure energie decât să o extragă din mediu. Astfel de 
vampiri energetici pot secătui de energie o victimă până 
în momentul în care aceasta moare. Sunt cazurile cele 
mai periculoase, atât pentru victime cât şi pentru cei ce 
încearcă să îndepărteze o astfel de entitate. Un vampir 
energetic iniţiat acţionează de obicei în timp ce victima 
doarme, iar unul involuntar fură energie de la cei ce se 
află în preajma sa. O entitate vampir acţionează oricând. 

O persoană care a fost victima unui vampir 
energetic prezintă următoarele simptome: 

• oboseală acută - în cazul unor atacuri 
repetate, starea de oboseală devine 
cronică, iar persoana atacată simte nevoia 
unei odihne prelungite. 

• lipsa poftei de viaţă 

• vlăguire - se simte o lipsă acută de 
energie. Persoana în cauză devine vampir 
energetic involuntar. 

• nervozitate - stări de enervare fară motiv 
aparent. 



41 



• dureri de cap 

• ameţeli 

• greţuri 

• pierdere temporară de memorie - acest 
simptom apare într-o fază mai avansată. 

Toate aceste simptome pot indica un atac produs 
de vampiri energetici, dar ele pot proveni şi ca urmare a 
unei îmbolnăviri; de aceea, primul lucru care trebuie 
făcut este consultarea medicului. Numai dacă în urma 
efectuării unui tratament medical simptomele nu dispar, 
se poate apela la o persoană specializată în îndepărtarea 
unor astfel de entităţi parazite. 

Pentru protejarea împotriva vampirismului 
energetic există metode specifice. 

Spre deosebire de semnificaţiile polarizării 
spiritului, polarizarea energiei dublului eteric secundar 
are conotaţii în ceea ce priveşte caracterul malefic sau 
benefic al unei persoane dar şi asupra stărilor sale 
emoţionale, afective, de sănătate, etc. Astfel, o energie 
dominantă percepută ca închisă la culoare va da indicaţii 
asupra unui caracter malefic şi/sau a unor influenţe 
malefice din exterior sau către exterior. O astfel de 
energie va fi o energie rea, negativă, distructivă spre 
deosebire de una albă care va fi bună, pozitivă, 
tămăduitoare. Structura energetică a dublului eteric poate 
furniza date complexe celui ce ştie să o interpreteze. Nu 
voi insista asupra acestui aspect deoarece este 
arhicunoscut, despre el vorbindu-se aproape în toate 
cărţile de profil. Scopul meu este acela de a aborda 
subiecte mai puţin cunoscute sau chiar deloc cunoscute. 

Prin intermediul dublului eteric pot fi influenţate 
atât corpul material cât şi anumite elemente ale spiritului. 
Această proprietate este exploatată în scopuri curative de 
către vraci, şamani, bioenergeticieni, precum şi de alţii. 

în principiu, cel ce lucrează asupra dublului eteric 
în scopul vindecării corpului material, sesizează anumite 
dezechilibre la nivelul acestuia şi acţionează în vederea 
înlăturării lor. în funcţie de tipul dezechilibrului şi de 
punctul sau zona în care s-a produs, vindecătorul poate 
stabili cu precizie afecţiunea ce 1-a declanşat. Fiecărui tip 
de energie aferentă unei stări sau unei fiincţii a 
organismului, îi corespunde o culoare specifică, de 
exemplu: energiei sexuale îi corespunde culoarea roşie şi 
poate fi vizualizată în zona organelor genitale. Prezenţa 
ei în alte zone ce nu-i sunt caracteristice oferă indicaţii 
asupra unor stări pe care le resimte persoana respectivă în 
acel moment sau în decursul unei perioade de timp. 

Echilibrarea dublului eteric secundar poate fi 
făcută prin mai multe metode: 

• extragerea energiei excedentare 

• aport energetic din exterior către energia 
deficitară 

• obligarea organismului să se 
autoechilibreze. 

Echilibrarea perfectă a dublului eteric secundar, 
din punct de vedere energetic, conduce la o funcţionare 
perfectă a organismului uman. 

în fig. 12 este prezentat simbolul de origine 
asiatică ce redă cel mai bine din punct de vedere grafic 
conceptul de echilibru al energiilor. 

Fig. 12 



Echilibrul reprezintă perfecţiunea, dezechilibrul 
întruchipează maletîcul, indiferent de culoarea ce-1 
domină. 

Este tot atât de malefic să fii dominat de negru pe 
cât de malefic este să fn dominat de alb. Echilibrul nu 
înseamnă gri, ci cantităţi egale de alb şi negru. Acest 
aspect este valabil pentru toate culorile, deci pentru toate 
energiile reprezentate de acestea. 

Voi prezenta în continuare semnificaţiile generale 
ale culorilor dublului eteric, semnificaţia exactă 
depinzând în mare măsură de conjunctură. 

• Negru - maleficul, răutatea, distructivitatea, 
absorbţia, invizibilitatea, ascunsul, acoperitul. 

secretul, întunericul, noaptea, adâncimea 
Abisului, discordia. 

Alb - beneficul, bunătatea, constructivitatea, 
difuzia, invizibilitatea, protecţia, vindecarea, 
puritatea, inspiraţia spirituală, ziua, claritatea, 
pacea interioară şi exterioară, curăţirea, 
sinceritatea, clarviziunea. 

Verde - însănătoşire, bani, prosperitate, 
fertilitate, armonie, reîntinerire, vindecare psihică, 
succes, generozitate, abundenţă, noroc, reînnoire, 
echilibru. 

Maro - obiecte fizice, câştig material, casă, 
abundenţă, soliditate, temelie, prietenie, favoruri 
deosebite, succes financiar, concentrare, intuiţie, 
studiu, telepatie. 

Roz - dragoste platonică, profunzimea prieteniei, 
blândeţe, dulcegărie, tihnă, odihnă, seninătate, 
afecţiune, feminitate, armonie, onoare, stabilitate 
emoţională, beatitudine. 

Galben - clarviziune, divinaţie, studiu, învăţare, 
minte, teamă, complexitate, gelozie, creativitate, 
memorie, imaginaţie, acţiune, inspiraţie, 
îndemânare, logică. 

Purpuriu - curaj, justiţie, putere, regalitate, 
aroganţă, trufie, orgoliu, capabilitate, inteligenţă, 
idealism, putere spirituală, desluşirea sensurilor 
ascunse, protecţie, independenţă, înlăturarea 
ghinionului, succes spiritual. 
Portocaliu - putere psihică, autoritate, atracţie, 
noroc, viteză, rapiditatea acţiunilor, aparenţă, 
gândire pozitivă, intelect, distracţie. 

adaptabilitate, încurajare, carieră, legalitate, 
control, stimulare. 

• Roşu - pasiune, atracţie sexuală, sexualitate, 
atracţie psihică, energie primară de vibraţie joasă, 
mânie, ură, putere brută, supravieţuire, potenţă, 
curaj, voinţă, entuziasm. 

• Albastru - magic, însănătoşire, linişte, meditaţie, 
pace, energie spirituală, uşurinţă, imensitate, 
împăcare, autoîmpăcare, astral, iertare, protecţie, 
inspiraţie, adevăr, fericire, fidelitate, armonie în 
casă, răbdare, înţelegere superioară. 

• Gri - neutralitate, confuzie, eliberare, pedepsire, 
alungare. 

• Auriu - pace, sănătate, noroc, masculinitate, 
fericire, umor, intuiţie, divinaţie, bani, gândire 
pozitivă, justiţie, prosperitate financiară, putere de 
influenţare în afaceri, gândire înţeleaptă. 

• Argintiu - atracţia stabilităţii, neutralitate, 
abilitate, telepatie, clarviziune, claraudiţie, 
intuiţie, victorie, comunicare. 

• Violet - atracţie, spiritualitate, adevăr, credinţă. 

• Indigo - inerţie, neutralizare, concentrare 
profundă. 

în dublul eteric, pe lângă culorile specifice, există 
şi amprente specifice diverselor stări. Pentru interpretarea 
acestora este necesară o experienţă îndelungată. 

După cum spuneam, prin intermediul unei acţiuni 
asupra dublului eteric, se pot influenţa atât elemente din 
corpul material cât şi din spirit. Vindecătorii acţionează, 
în general, asupra dublului eteric al bolnavului în mod 
direct prin intermediul paselor energetice. Practicanţii 

vrăjitoriei şi cei ai magiei acţionează îndeosebi de la 
distanţă cu ajutorul unor tehnici specifice. Nu voi intra în 
detalii, dar se impune o îndepărtare a vălului de mister şi 
a confuziei ce domneşte asupra acestor două domenii. 

Magia a fost cândva ştiinţa ştiinţelor, cunoaşterea 
Universului. Toate descoperirile legate de Univers, făcute 
de-a lungul miilor de ani în cadrul diverselor domenii, au 
fost centralizate într-o singură ştiinţă, Magia. Din 
momentul în care a luat naştere în Atlantida şi până astăzi 
a rămas o ştiinţă ermetică. In Atlantida era o ştiinţă 
permisă doar aristocraţiei. După distrugerea Atlantidei, 
magia ca ştiinţă a dispărut, păstrându-se doar unele 
cunoştinţe legate de un domeniu restrâns din latura 
practică a magiei. De atunci, marii magi au făcut eforturi 
deosebite pentru recăpătarea cunoştinţelor pierdute, mulţi 
dintre ei dedicându-şi întreaga viaţă acestui scop. Numai 
cei ce au reuşit să se elibereze complet, de bazaconiile 
religioase ce deformau şi distrugeau realitatea au reuşit să 
ajungă la un crâmpei din ceea ce s-a pierdut, dar şi numai 
atât a însemnat foarte mult. Cunoaşterea nu face casă 
bună cu BAU-BAU, excluzându-se reciproc. Când ajungi 
la cunoaştere, îţi dai seama că BAU-BAU nu există, iar 
când crezi în el, frica de moarte te împiedică să faci pasul 
spre cunoaştere. Eliberarea înseamnă, în primul rând, 
alungarea din suflet a spectrului morţii. 

Astăzi, marea majoritate a oamenilor confundă 
magia şi vrăjitoria cu practicile populare vrăjitoreşti cu 
care, de altfel, au foarte puţine în comun. Practicile 
populare vrăjitoreşti nu reprezintă altceva decât un 
ansamblu de ritualuri, datini şi superstiţii transmise din 
generaţie în generaţie, îndeosebi pe cale orală şi care au 
ca scop obţinerea unor avantaje, vindecarea bolnavilor. 

influenţarea altor persoane îndeosebi în scopuri egoiste 
şi/sau malefice, etc. Aceste practici sunt reminescenţe ale 
unui trecut întunecat, umbre ale evului mediu dominat de 
inchiziţie şi sărăcie, sunt practicile omului disperat de 
foame şi tortură. Adepţii acestor practici îşi împart 
domeniul de activitate în „magie albă" şi „magie neagră", 
în primul rând, ceea ce fac ei nu are nimic comun cu 
magia şi, în al doilea rând, magia este magie şi nu este 
nici albă, nici neagră, nici de altă culoare. Un cuţit este 
construit pentru a tăia şi nu-şi schimbă culoarea în funcţie 
de domeniul în care este utilizat. Dacă cineva îl foloseşte 
pentru tăiat pâine, nu înseamnă că foloseşte un cuţit alb, 
un criminal dacă foloseşte un cuţit pentru a ucide, nu 
înseamnă că foloseşte un cuţit negru, poate doar 
criminalului să-i fie atribuită culoarea neagră. Numărul 
celor ce practică vrăjitoria populară este în continuă 
scădere, majoritatea acestora optând pentru vrăjitoria 
„modernă". Pe aceasta din urmă, cu toate că are o 
vechime considerabilă, am numit-o modernă deoarece în 
cadrul ei, fondul preluat din vrăjitoria populară a fost 
modificat şi adaptat cunoştinţelor preluate din magie. 
Vrăjitoria modernă, tinde să se confunde în esenţă cu 
magia, dar păstrând o formă de manifestare exterioară, aş 
putea spune exotică şi, în acelaşi timp, cu un iz antic 
deosebit. 

Vrăjitoria modernă, pe care o voi numi simplu 
vrăjitorie, a adoptat, pe lângă credinţa veche păgână 
(dezbrăcată de orice formă de suprananural), şi o 
conduită morală deosebită. Aceasta se bazează pe 
respectul libertăţilor individului şi a demnităţii sale. La 
urma urmei, în Univers fiecare individ se naşte liber şi 
nimeni nu are dreptul să-i răpească aceste libertăţi, atâta 

timp cât nu încalcă libertăţile altora. în ziua de azi, pe 
lângă libertatea gândului, singura libertate pe care o mai 
avem este aceea de a plăti şi aerul pe care-1 respirăm. . . ! 

După moartea corpului material, în mod normal, 
dublul eteric ajunge într-un plan numit plan astral. In 
călătoria sa spre acest plan, dublul eteric poate avea unele 
surprize nu tocmai plăcute. O perioadă de timp, el va 
rămâne în apropierea corpului material, până la 
desprinderea totală de acesta. Această perioadă diferă de 
la caz la caz şi, după câte se pare, este în funcţie de 
afinitatea pe care a avut-o defiinctul faţă de planul 
material. Este probabil ca dublul eteric al unei persoane 
care a fost puternic ancorată în realitatea planului 
material să se desprindă mai greu decât cel al altei 
persoane ce a avut o viaţă spirituală intensă. In tot acest 
timp, dublul eteric rămâne legat şi de spirit, asigurându-i 
o protecţie până în momentul în care va ajunge în planul 
său spiritual. Dublul eteric are un nivel scăzut de 
conştienţă, aş putea spune că este vorba mai mult de o 
conştienţă remanentă datorată creierului şi un cumul de 
instincte datorate subconştientului spiritual. După 
expirarea perioadei de desprindere, dublul eteric în 
călătoria sa spre planul astral, poate întâmpina mai multe 
piedici, dintre acestea doar trei sunt semnificative: 

1. Dublul eteric se desprinde de corpul material 
dar rămâne legat de spirit. 

In acest caz nici dublul eteric nu poate ajunge în 
planul astral şi nici spiritul în planul său spiritual. 
Această asociere, în termeni populari, poartă numele de 
stafie, nălucă sau fantomă. în mod normal, o stafie nu 
este vizibilă pentru un ochi neantrenat, putând fi 
observată doar întâmplător sau în condiţii atmosferice 

deosebite (ionizare puternică a atmosferei). Există şi 
situaţii în care stafia reuşeşte să acumuleze din diverse 
surse o cantitate mare de energie, în felul acesta tacându- 
şi văzută prezenţa în ochii tuturor. De multe ori, stafiile 
sunt legate de locuri prin intermediul unor evenimente 
petrecute în timpul vieţii şi care le-au marcat profund, 
bântuind acele locuri în mod continuu sau la anumite date 
ce au legătură cu respectivele evenimente. In general, 
stafiile nu prezintă un pericol pentru oameni, ele căutând 
să se elibereze, adică să-şi satisfacă anumite nevoi, ce le 
ţin legate şi din cauza cărora nu se poate produce 
desprinderea. Aceste nevoi sunt legate în special de 
concepţiile avute în timpul vieţii şi adânc înrădăcinate în 
subconştient. De multe ori, cu precădere în cazurile în 
care moartea a survenit brusc şi în mod violent, stafiile 
nu sunt conştiente de moartea corpurilor materiale (ele au 
o conştienţă redusă), încercând să-şi continue viaţa în 
mod normal. Pentru a elibera o stafie este nevoie să se ia 
legătura cu ea pentru a afla care sunt nevoile ce-i 
trebuiesc satisfăcute. în marea majoritate a cazurilor, 
aceste nevoi sunt cât se poate de fireşti: înmormântare 
conformă cu credinţa avută în timpul vieţii, prinderea 
unui eventual ucigaş, comunicarea unor informaţii care 
altfel s-ar fi pierdut, etc. Foarte rare sunt cazurile în care 
o stafie nu se poate elibera datorită dorinţei de răzbunare. 
In astfel de cazuri, stafia datorită urii deosebite reuşeşte 
să acumuleze o cantitate atât de mare de energie încât 
poate interacţiona cu planul material (dublul eteric are şi 
caracteristici ale planului material), devenind astfel 
periculoasă. 

2. Dublul eteric se desprinde de spirit, dar rămâne 
legat de corpul material. 

în acest caz, spiritul ajunge în planul său spiritual, 
însă dublul eteric rămâne legat de corpul material, 
încercând să interacţioneze cu mediul. Interacţiunea se 
poate produce prin intermediul dublului eteric secundar, 
desprins temporar de corp (decorporalizat) sau prin 
intermediul asocierii dublu eteric - corp. In ambele 
situaţii, acest tip de manifestare este denumit strigoi sau 
vampir. Un astfel de „fenomen" se produce foarte rar, dar 
atunci când se produce marchează puternic conştiinţa 
oamenilor prin forţa sa malefică. Pentru a interacţiona cu 
mediul, strigoiul are nevoie de energie. Corpul fiind 
mort, energia nu mai poate fi procurată prin intermediul 
său, fiind necesară în acest fel extragerea ei din alte fiinţe 
vii. Din punct de vedere al modului de extragere al 
energiei, dar numai din acest punct de vedere, strigoii se 
aseamănă cu vampirii energetici. Simptomele victimelor 
atacate de strigoi se aseamănă cu cele cauzate de vampirii 
energetici, cu deosebirea că sunt mult mai intense. In 
unele cazuri, strigoiul încercând să-şi hrănească şi corpul 
fizic, apelează la sângele victimei. Un strigoi va alege ca 
victime aproate întotdeauna persoane care i-au fost 
apropiate în timpul vieţii într-un fel sau altul. In 
majoritatea cazurilor, dacă nu se iau măsuri adecvate, 
victimele decedează, unele dintre ele putându-se 
transforma în strigoi. Pentru distrugerea unui strigoi şi 
eliberarea dublului său eteric este suficientă distrugerea 
corpului material. Prin distrugere, se rupe legătura dublu 
eteric - corp. In acest caz, cea mai bună metodă prin care 
se poate distruge corpul material este incinerarea. Cea 
mai bună perioadă pentru manifestarea unui strigoi este 
pe Lună plină, deoarece energia mediului este mult 
sporită sub influenţa astrului nopţii. După câte se 

observă, strigoiul este foarte asemănător cu noţiunea de 
vampir vehiculată în filmele de acest gen. Din păcate, 
filmele exagerează foarte mult, denaturând şi 
compromiţând adevărul despre strigoi, în acelaşi timp 
producând confiizie între strigoii care mai sunt denumiţi 
şi vampiri şi o altă categorie denumită vampiri, dar care 
reprezintă cu totul altceva. Aceştia din urmă sunt oameni 
vii ca toţi ceilalţi, dar după câte se pare suferă de o 
afecţiune care le transformă noaptea în zi, le măreşte 
longevitatea şi le face necesară o anumită cantitate de 
sânge în alimentaţie. Aceşti vampiri nu sunt agresivi, nu 
omoară, nu sug sângele oamenilor şi nu au puteri 
fantastice, sângele necesar alimentaţiei fiind de origine 
animală. 

3. Dublul eteric se desprinde de spirit, dar rămâne 
parţial legat de corpul material. 

în acest caz, după cum este lesne de înţeles, 
spiritul ajunge în planul său spiritual, însă doar o parte a 
dublului eteric va ajunge în planul astral, şi anume dublul 
eteric secundar, dublul eteric primar rămânând legat de 
corpul material. Această componentă a dublului eteric 
face legătura între elementele structurale ale spiritului şi 
ale corpului material. Drept urmare, descompunerea 
corpului material va fi mult încetinită, producându-se un 
fel de mumificare naturală. Acest fenomen este generat în 
special de o existenţă caracterizată de maltratări ale 
corpului prin intermediul dorinţelor fizice nesatisfăcute. 
Religiile au numit astfel de oameni... sfinţi, iar cadavrele 
lor. . . moaşte, de multe ori făcătoare de minuni. 

Minuni nu există în Univers, doar lucruri 
neînţelese. 

5 

în drumul său către planul astral, un dublu eteric 
poate fi captat de către un spirit puternic (malefic sau nu) 
în scopul manifestării în planul material. Această captare 
sau posedare a dublului eteric are de regulă un caracter 
temporar. Spiritul respectiv se foloseşte de dublul eteric 
pentru a-şi duce la îndeplinire scopul, după care îl 
abandonează şi se „reîntoarce" în planul său spiritual. în 
acelaşi timp, dublul eteric continuîndu-şi drumul către 
planul astral. O astfel de modalitate de manifestare este 
adoptată de spirite, îndeosebi atunci când au de 
comunicat câte ceva unei persoane sau unui grup de 
persoane. Astfel de manifestări sunt cunoscute sub 
numele de viziuni sau apariţii şi au în general un caracter 
profetic sau de dezvăluire. Un astfel de spirit puternic, 
atunci când se manifestă în public, are capacitatea de a 
modela dublul eteric captat după propria voinţă, 
prezentându-se sub înfăţişarea dorită. De obicei, adoptă o 
înfăţişare conformă cu imaginea pe care privitorii o au 
despre el. Astfel de manifestări nu sunt periculoase, 
având ca scop doar transmiterea de informaţie. Indiferent 
de situaţie, periculos poate fi doar contactul între dublul 
eteric al unei fiinţe şi dublul eteric al unei entităţi. Oricât 
de benefică ar fi o entitate, contactul cu energia dublului 
său eteric poate atrage unele neajunsuri. Uneori aceste 
neajunsuri trec neobservate, alteori pot provoca 
dezechilibre energetice grave. 

în cadrul unei şedinţe de spiritism, un medium 
dotat cu calităţi pentru acest domeniu poate determina 
manifestarea aproape a oricărui tip de spirit. Spiritul 
chemat se va folosi de dublul eteric al mediumului pentru 
a se manifesta. Câteodată, mediumul apelează şi la 

ajutorul celorlalţi participanţi la şedinţă în scopul măririi 
energiei dublului eteric personal. Cred că toată lumea 
cunoaşte acea şedinţă clasică de spiritism în care 
participanţii se aşază în jurul unei mese rotunde, ţinându- 
se de mână şi formând un cerc închis. Prin acest mod de 
dispunere şi înlănţuire al participanţilor, mediumul poate 
direcţiona şi concentra (chiar în mod inconştient) energia 
în centrul mesei sau sub suprafaţa ei. Mediumul rosteşte 
câteva cuvinte de invocare pentru aducerea spiritului 
dorit. Cuvintele rostite nu au practic un efect direct, ele 
folosesc doar la captarea şi concentrarea atenţiei celor 
prezenţi, precum şi la determinarea inconştientă (şi în 
cazul unor mediumi deosebiţi, conştientă) a transmiterii 
informaţiei către planul spiritual. Spiritul chemat sau 
altul, care suferă de voluntariat, îşi va face simţită 
prezenţa prin intermediul dublului eteric pus la 
dispoziţie. Prezenţa şi-o va manifesta în conformitate cu 
o convenţie stabilită de medium (o bătaie, dacă..., două, 
dacă..., etc). Uneori se întâmplă ca în locul spiritului 
chemat să vină un altul, dornic de distracţie sau de fapte 
nu tocmai benefice. Un astfel de spirit este foarte dificil 
de demascat deoarece spiritele au acces la un câmp 
informaţional din care-şi pot extrage orice informaţie 
doresc şi când doresc (în condiţiile în care respectiva 
informaţie este accesibilă planului în care se află aceste 
spirite), astfel el va putea răspunde la orice întrebare, 
oricât de intimă ar fi. Caracterul şi temperamentul sunt 
caracteristici proprii oricărui spirit, reprezentând doar 
modalităţi de exprimare ale unor acţiuni şi nu acţiuni 
propriu-zise, nefiind înscrise în nici un câmp 
informaţional. Acesta este punctul sensibil pentru orice 
spirit farseur în cadrul unei şedinţe de spiritism. Pentru 

demascare, este necesară cunoaşterea destul de completă 
a personalităţii spiritului invocat şi nuanţarea întrebărilor 
adresate în scopul scoaterii în evidenţă a aspectelor ce nu 
pot fi imitate de un alt spirit. 

Practicarea spiritismului de către neiniţiaţi poate 
atrage după sine unele neplăceri, uneori destul de grave, 
cum ar fi bântuirea sau posedarea. 

Spre deosebire de spiritism, în cadrul căruia 
spirite de tot felul se invocă doar pentru amuzament, 
conversaţie sau informaţii banale, în magie şi vrăjitorie se 
invocă numai entităţi spirituale deosebite şi numai în 
scopuri foarte precise. Definirea scopului este o prioritate 
absolută. Scopul, în nici un caz nu trebuie să încalce 
liberul arbitru al cuiva, excepţie făcând doar situaţiile 
motivate. 

Entităţile se invocă prin ritualuri puternice şi 
special concepute pentru fiecare entitate în parte. 
Pregătirea unui astfel de ritual se începe uneori cu mult 
timp înaintea desfăşurării lui. Se triază, se studiază, se 
analizează toate informaţiile disponibile şi se discerne 
realitatea cuprinsă în ele, legată de acea entitate, apoi, în 
funcţie de aceasta, se alege ritualul, precum şi o 
modalitate prin care entitatea să se poată manifesta, în 
condiţii de maximă siguranţă pentru cel sau cea care 
oficiază ritualul. Măsurile de siguranţă nu le poate stabili 
nimeni altul mai bine decât oficiantul însuşi, în funcţie de 
cunoştinţele şi puterea sa reală. Orice greşeală costă. 
Varietatea foarte mare a metodelor ce stau la îndemâna 
oficiantului, face destul de anevoioasă alegerea, dar cu 
cât alegerea va fi mai bună, cu atât rezultatele vor fi pe 
măsură. în general, se poate spune că în cadrul unor 

astfel de ritualuri spiritul nu se poate manifesta direct 
decât dacă i se pune la dispoziţie un dublu eteric sau dacă 
în acel moment poate găsi unul liber, altfel el nu poate fi 
decât vizualizat. în cazuri destul de rare, când oficiantul 
este mai puternic decât entitatea, se poate lăsa posedat de 
aceasta pentru o perioadă destul de scurtă de timp şi doar 
în scopul realizării unei comunicări adecvate. 

1.5. Moartea 

,,Din sânul vecinicului ieri 
Trăieşte azi ce moare. 
Un soare de s-ar stinge-n cer 
S-aprinde iarăşi soare; 

Părând pe veci a răsări. 
Din urmă moartea-1 paşte. 
Căci toţi se nasc spre a muri 
Şi mor spre a se naşte.,, 

(Eminescu, Luceafărul). 

Moartea... un subiect ce-i preocupă pe oameni de 
când se nasc şi până mor. O simplă transformare în lanţul 
evolutiv sau, dacă vreţi, o treaptă a evoluţiei. Dar nu 
moartea în sine îi sperie pe oameni, ci întreruperea 
trăirilor din cadrul unei vieţi. Cine n-ar vrea să trăiască 
veşnic pentru a-şi duce la desăvârşire opera vieţii sale? 
Au fost odată Unii care au vrut şi au reuşit să poată a nu 
muri, dar setea de putere le-a întunecat minţile (vezi 
cap.n). 

Deci, moartea este o transformare, practic o 
trecere de Ia starea duală (spirit asociat corpului material) 
la starea spirituală în care spiritul este neasociat materiei, 
dar să vedem ce se transformă şi cum. 

Corpul material. Prin evoluţia sa de dinainte de 
momentul naşterii cât şi după, în cadrul creşterii şi 
maturizării, particulele de materie se ordonează atât în 
funcţie de componenta structurală a spiritului, cât şi de 
informaţia genetică moştenită, rezultând noul corp. Prin 
moarte se rupe legătura informaţională a corpului cu 
spiritul. Acesta este practic momentul morţii. După ce 
acest moment a fost depăşit, corpul se descompune 
treptat, punând din nou la dispoziţia naturii materia primă 
necesară clădirii unor noi corpuri. 

Spiritul. O viaţă ia naştere în momentul în care 
spiritul se asociază corpului material. După câte se pare, 
acest fenomen se produce la scurt timp după fecundarea 
ovulului, iar componenta structurală a spiritului este 
modulată treptat, cu noile informaţii produse de 
dezvoltarea tîzică a corpului material. După momentul 
morţii, spiritul, nemaifiind asociat, este liber să-şi ocupe 
propriul său loc în planul spiritual ce i se cuvine în urma 
evoluţiei. 

Dublul eteric. De fiecare dată când ia naştere o 
nouă viaţă, ia naştere şi un nou dublu eteric. El se 
dezvoltă odată cu corpul material dar şi cu volumul de 
informaţie care-1 tranzitează dinspre corpul material spre 
spirit şi invers, iar după moarte ia drumul planului astral 
unde poate rămâne mult timp sau se poate descompune 
datorită pierderii de energie. 

Moartea poate surveni din cauze legate de fiecare 
din componentele ce contribuie la existenţa vieţii. 

• Cauze legate de corpul material. 

îmbătrânirea, îmbolnăvirile, accidentele, leziunile 
grave, sunt cauze ce pot afecta în mod ireversibil 
corpul material, determinând o scădere a cantităţii 
de informaţie transmisă către spirit şi recepţionată 
de la acesta, prin intermediul dublului eteric, iar în 
fmal la stoparea acestui flux informaţional, deci la 
moarte. 

• Cauze legate de spirit. 

Karma, acţiunea altor spirite, acţiunea altor oameni 
ce pot produce manifestări în plan spiritual. Toate 
acestea pot provoca moartea. 

• Cauze legate de dublul eteric. 

Prin influenţele malefice exterioare dublul eteric 
poate suferi deteriorări grave, ce pot conduce în 
final la moarte. Prin influenţe malefice exterioare se 
înţeleg acele acţiuni energetice, intenţionate sau 
neintenţionate, ce au ca efect o încărcare a dublului 
eteric cu o energie nepotrivită pentru fimcţionarea 
normală a acestuia. 

1.6. Transa 

Este o stare caracteristică, indusă în mod voluntar 
sau instaurată în mod arbitrar, prin care este suprimată 
activitatea conştientului, mentalul activând în domeniul 
subconştientului spiritual. în starea de transă se poate 
avea acces atât la memoria spiritului cât şi la informaţii 
externe aflate în componenţa unui câmp informaţional. 
La acestea din urmă, accesul este nuanţat în funcţie de 
planul spiritual aferent spiritului ce caută informaţia. La 
inducerea voluntară a stării de transă, se poate ajunge 
doar în urma unei pregătiri adecvate şi sub îndrumarea 

unui iniţiat. Transa provocată cu ajutorul unor amestecuri 
halucinogene obţinute din plante era folosită încă din cele 
mai vechi timpuri pentru obţinerea de informaţii, în 
special despre viitor. Preoţii şi preotesele vechilor 
oracole foloseau această metodă pentru alcătuirea 
profeţiilor. Amestecurile halucinogene erau, şi mai sunt 
folosite încă, în scopul reducerii activităţii conştientului 
şi facilitarea comunicării cu subconştientul spiritual. 
O altă metodă, de provenienţă asiatică şi utilizată în 
acelaşi scop, este aceea a reducerii activităţii creierului, 
deci a nivelului de conştienţă, prin intermediul cantităţii 
de oxigen absorbite în sânge. Prin scăderea acestei 
cantităţi (practic se realizează prin modificarea ritmului 
respiraţiei), se reduce gradul de oxigenare al creierului, 
ceea ce provoacă la un moment dat intrarea în transă, 
hiformaţiile obţinute cu ajutorul stării de transă sunt 
uneori înşelătoare datorită refulărilor conştientului. Arta 
constă în capacitatea celui ce practică această metodă de 
a discerne informaţiile. Acest lucru se poate deprinde 
după o perioadă de timp, funcţie de capacităţile 
intelectuale şi modul de gândire al practicantului. 

1.7. Visele 

Domeniul lor este atât de vast, încât o mie de 
pagini scrise despre ele nu ar reuşi să surprindă în detaliu 
toate aspectele producerii lor, precum şi a mesajelor 
transmise de ele. Voi încerca totuşi, în câteva cuvinte, să 
lămuresc măcar câteva din aceste aspecte. în mare, există 
trei surse generatoare de vise: conştientul, subconştientul 
spiritual şi dublul eteric. 



59 



Vise produse de conştient. 

Sunt în general refulări ale acestuia. In timpul 
somnului, adică a perioadei în care creierul se odihneşte 
refăcându-şi potenţialul, conştientul, eliberat de povara 
noianului de informaţii ce-1 bombardau în timpul zilei, 
găseşte răgazul necesar analizării unor probleme rămase 
într-un fel sau altul nerezolvate. în funcţie de nivelul la 
care sunt procesate aceste date şi în funcţie de 
reprezentările intime ale fiecărui individ, vor diferi 
scenariile finale stocate în memorie. Visele produse de 
conştient vor fi întotdeauna strâns legate de activităţi ale 
individului în planul material. 

Vise produse de subconştientul spiritual. 

• Vise retroactive. 

Sunt în general vise ce dau impresia unor trăiri de o 
realitate absolută. Produc o impresionare deosebită a 
conştientului, de cele mai multe ori cel ce are astfel de 
vise stă nedumerit şi se întreabă dacă a fost realitate sau 
vis. Astfel de vise sunt legate de informaţii modulate în 
vibraţia spirituală în timpul unor vieţi trecute. Aceste 
vise nu sunt distorsionate, ele sunt redate şi imprimate 
în memoria conştientului exact aşa cum s-au întâmplat 
în realitate. Memoria conştientulu, este practic memoria 
creierului, la ea se face referire în mod uzual. Am 
numit-o în acest fel pentru a o diferenţia de memoria 
spiritului sau, aşa cum mai este denumită, memoria 
spirituală. 

• Vise premonitorii. 

Impresionează puternic conştientul datorită trăirilor 
intense, având uneori chiar caracter de coşmar. 
Informaţiile furnizate în astfel de vise au foarte rar un 
caracter explicit, ele sunt în general prelucrate de 

conştient în funcţie de sistemul intim de reprezentare şi 
apoi stocate în memorie. Cu excepţia celor explicite, 
visele premonitorii necesită o interpretare adecvată şi 
sunt îndeosebi atenţionări asupra unor evenimente ce 
au o probabilitate mare de a se produce în viitor. 
Informaţiile asupra acestor evenimente sunt captate de 
spirit dintr-un viitor probabil. Viitorul pentru un individ 
este trasat în funcţie de mai multe variabile, dintre care 
două sunt definitorii: linia karmică şi liberul arbitru. 
Acest viitor arată ca o „autostradă" suspendată la mare 
înălţime şi având mai multe benzi. Linia karmică 
reprezintă autostrada, iar benzile sunt definite de liberul 
arbitru. Se poate alege în orice moment banda de 
rulare, dar în mod normal nu se poate părăsi 
autostrada. Totuşi, folosind metode adecvate se poate 
părăsi şi autostrada, dar riscul este de a cădea în gol. De 
aici se pot trage învăţăturile de rigoare, cine are 
paraşută şi ştie s-o folosească.... In Univers nu există 
limitări absolute, dar orice încălcare a limitărilor sale 
normale atrage după sine o reechilibrare a sa. Orice 
reechilibrare a Universului se face pe calea cea mai 
scurtă. Calea cea mai scurtă este aceea a anihilării 
sistemelor ce funcţionează incorect. Priviţi în natură şi 
veţi înţelege uşor. 
• Vise imbricate. 

Sunt vise compuse din informaţii primite de 
conştient atât din partea dublului eteric, cât şi din partea 
spiritului. Am încadrat aici această categorie de vise 
deoarece informaţia definitorie este primită din partea 
subconştientului spiritual. Sunt vise în care cel ce 
visează, se visează visând, informaţiile primite de 
conştient fiind din partea ambelor vise. Acestea sunt 

vise ce pot fi numite semnale de alarmă. Ele atrag 
atenţia asupra unor transformări suferite de dublul 
eteric şi datorate unor cauze inteme sau a unor 
influenţe externe. Informaţiile provenite din aceste vise 
sunt stocate în memoria conştientului sub forma unui 
amalgam de situaţii, unele percepute în mod explicit iar 
altele prelucrate de conştient în funcţie de sistemul 
intim de reprezentare, adică sub formă simbolică. 
Astfel de vise pot fi provocate şi programate în mod 
conştient cu scopul de a forţa anumite acţiuni ale 
dublului eteric. Această metodă este utilizată atât în 
scopul transmiterii unor informaţii eronate către spirit, 
cât şi în scopul determinării unor acţiuni de infiuenţare 
asupra dublului eteric al unei alte persoane. 

Vise produse de dublul eteric. 

Sunt în general vise fără consistenţă şi fară mesaj. 
Formează acea categorie de vise care dispar din 
memorie, imediat după trezire. Din această categorie 
mai fac parte şi acele vise agitate, generate de 
indispoziţii fizice. 

Majoritatea viselor unui om normal reprezintă 
combinaţii de vise, combinaţii între vise generate de 
fiecare din cele trei surse în parte. 

1.8. Decorporalizarea 

Reprezintă desprinderea şi îndepărtarea dublului 
eteric secundar faţă de corpul material. Decorporalizarea 
poate fi produsă sub acţiunea voinţei proprii, sub acţiunea 
unor stări fizice şi psihice tensionate sau sub acţiunea 
unei entităţi exterioare. 

în momentul producerii decorporalizării, corpul 
material intră într-o stare asemănătoare cu transa. 
Conştientul îşi reduce activitatea, păstrând totuşi o 
oarecare legătură cu subconştientul spiritual. în memoria 
conştientului sunt stocate informaţii nedistorsionate, 
provenite din partea dublului eteric secundar. Legătura 
între dublul eteric primar şi cel secundar este menţinută 
prin intermediul „Cordonului de argint", acesta are 
aceeaşi structură cu dublul eteric, dar caracteristici mai 
apropiate de cele ale planului spiritual. Ruperea acestei 
legături va conduce la moartea corpului material. Cauzele 
ce pot conduce la ruperea Cordonului de argint sunt în 
general de natură externă, cum ar fi: 

• Determinarea „trezirii" bruşte a celui ce se află în 
stare de decorporalizare. Acest fapt poate conduce 
la moarte sau la deteriorări grave ale dublului 
eteric, cu consecinţe asupra stării de sănătate şi a 
celei psihice. Din acest motiv, este indicat să se 
facă decorporalizări doar în spaţii lipsite de factori 
perturbatori, de genul: lumină exterioară, zgomot, 
accesul persoanelor neavizate, telefon, ceasuri cu 
sonerie, etc. 

• Atacul unor entităţi răuvoitoare. O entitate 
spirituală ce a reuşit să-şi capteze un dublu eteric 
poate iniţia din diverse motive, un atac asupra 
Cordonului de argint. Dacă entitatea ce iniţiază 
atacul este mai puternică decât cel ce face 
decorporalizarea, atunci deznodământul poate fi 
unul tragic. 

• Blocarea dublului eteric secundar într-o capcană 
energetică sau temporală. Această situaţie este 
foarte rar întâlnită, însă atunci când se produce 

poate fi cu adevărat critică, chiar şi pentru cei mai 
puternici. Numai experienţa, şansa şi acel „ceva" ce 
caracterizează fiinţele deosebie pot ajuta în astfel de 
situaţii. 

O cauză internă este generată de lipsa de 
experienţă şi de concentrare a celui ce se 
decorporalizează, fiind fiirat de „peisaj" uită să se mai 
întoarcă. O desprindere îndelungată poate conduce la 
ruperea Cordonului de argint. 

Decorporalizarea sub acţiunea voinţei proprii se 
poate realiza într-un mod asemănător cu cel folosit 
pentru inducerea transei. 

Amestecurile obţinute din plante, precum datura, 
mătrăguna, omagul şi măselariţa au fost folosite încă din 
cele mai vechi timpuri şi pe toate meridianele în scopul 
producerii decorporalizării. Aceste amestecuri sunt foarte 
toxice, moartea pândind din spatele lor în orice moment. 
Reţetele unor astfel de amestecuri trebuie respectate cu 
stricteţe iar cel ce ar dori vreodată să le încerce, are 
nevoie în mod obligatoriu de un iniţiat care să-1 asiste. 

De multe ori, cei ce utilizau astfel de amestecuri 
nu reuşeau să disceamă realitatea, interpretând-o în 
moduri caracteristice propriei culturi. Indienii din 
America, decorporalizându-se, credeau că sunt păsări. Ei 
nu minţeau atunci când spuneau că pot să zboare, pur şi 
simplu, asta făceau. Zborul lor era practic zborul dublului 
eteric, iar ceea ce vedeau atunci când zburau erau imagini 
reale percepute prin intermediul dublului eteric. 
Desconsiderarea acestor realităţi a provenit din 
neînţelegerea culturii amerindiene. Cei ce i-au ocupat şi 
distrus erau prea materialişti pentru a putea înţelege că la 
acest zbor nu participa corpul material. Senzaţia de zbor 

este produsă de deplasarea dublului eteric. Atuci când se 
produce decorporalizarea şi nu ştii ce se întâmplă, adică 
nu eşti conştient de faptul că eşti „ieşit din corp", încerci 
să te comporţi ca atunci când eşti în corp. încercând să te 
deplasezi în mod normal observi că pluteşti, că dispar 
obstacolele, în sensul că efectiv poţi trece prin ele, prin 
pereţi, mobile, maşini şi multe altele. Dorind să te 
deplasezi mai repede, începi să zbori. Când ieşi din starea 
de decorporalizare nu poţi să-ţi dai seama dacă ai facut-o 
cu tot cu corp sau nu. Cam asta li se întâmpla indienilor. 
Cam asta li se întâmplă celor ce nu înţeleg fenomenul, 
dar, dintr-un motiv sau altul, acesta li se produce. 

în vremea inchiziţiei, vrăjitoarele se întâlneau 
uneori la Sabaturi sub formă decorporalizată. Pentru a 
produce decorporalizarea ele utilizau amestecuri obţinute 
din plantele amintite anterior. De aici provine mitul 
zborului pe mătură. Sabaturile sunt sărbători păgâne ce 
au la bază realităţi ale existenţei pe această planetă. în 
acele vremuri întunecate, reprezentanţii lui dumnezeu, 
îmbrăcaţi în negru şi încartiruiţi în biserici, îi împărţeau 
„dreptatea" prin toate ungherele, arzând pe rug cam tot ce 
„mişca", începând cu acei mari „criminali" care-şi 
permiseseră să aibă o credinţă proprie, nedemnă de mila 
lui sau să se ocupe de ştiinţe, adică de lucrările diavolului 
şi terminând cu acei păcătoşi care s-au născut cu un grad 
mai ridicat de pilozitate. în astfel de condiţii, în care de 
altfel şi-au pierdut viaţa peste opt milioane de vrăjitoare, 
este lesne de înţeles de ce unele recurgeau la metoda 
decorporalizării, pentru a-şi manifesta credinţa lor lipsită 
de îngenunchere. Când am auzit pentru prima dată câte 
victime au căzut pradă inchiziţiei, pur şi simplu m-am 

„minunat" (a se citi îngrozit) de dreptatea, bunătatea şi 
milostivenia lui dumnezeu. 

Stările fizice şi psihice tensionate produse de 
stress, accidente, traume, frică, dureri extreme, pot 
conduce la decorporalizări spontane sau involuntare. De 
obicei în aceste situaţii, subiectul nu este conştient de 
ceea ce i se întâmplă. După trecerea acestei „stări", îi este 
caracteristică amintirea imaginii propriului corp, privit 
din exterior. 

O entitate puternică poate determina prin voinţa 
sa decorporalizarea unei anumite persoane. Astfel de 
situaţii sunt extrem de rare şi, de regulă, se datorează 
unui conflict acut între cele două părţi. 

Bolile corpului material se regăsesc în 
dezechilibre ale dublului eteric. Prin reechilibrarea 
acestuia se determină înlăturarea respectivelor boli. 
Metodele de reechilibrare a dublului eteric sunt mult mai 
eficiente atunci când acesta se află desprins de corp, deci 
decorporalizarea în acest caz poate constitui o metodă 
pentru accelerarea unei vindecări. 

Decorporalizarea se poate produce în imediata 
apropiere a corpului material sau la distanţă de acesta, în 
acelaşi moment de timp sau la un anumit interval de 
timp, în viitor sau în trecut. De aici se poate deduce cu 
uşurinţă valoarea acestei metode pentru cei interesaţi în 
achiziţionarea de infr)rmaţii. Prin decorporalizare se pot 
verifica multe aspecte neelucidate ale istoriei. Este mult 
mai util şi, în acelaşi timp, se pot obţine informaţii mult 
mai exacte prin vizionarea derulării unui eveniment decât 
prin interpretarea unui ciob de oală. 

1.9. Dedublarea 

Prin dedublarea dublului eteric al unui subiect ia 
naştere o formă energetică nouă, aflată în relaţie de 
comunicare informaţională cu acesta la nivelul 
conştientului sau al subconştientului spiritual şi care are 
un anumit grad de autonomie. 

In categoria dedublării se încadrează un număr 
foarte mare de manifestări. Dedublarea se poate produce 
în mod conştient sau inconştient. 

Un gând concentrat într-un anumit fel asupra unei 
persoane, poate produce o dedublare inconştientă ce va 
conduce la naşterea unei energii concentrate, dar fără 
formă vizibilă. Această energie se va manifesta asupra 
respectivei persoane, sub forme diferite de la caz la caz. 
In mod obişnuit, aceste manifestări îmbracă forme 
nedistructive, de genul: bătăi în geamuri sau uşi, 
pocnituri ale mobilei, curenţi de aer, senzaţia vederii unor 
forme ciudate, etc. Fenomenul poltergeist, produs în 
urma dedublării, face parte tot din această categorie, 
singura diferenţă constând în efectele sale distructive: 
căderi de pietre, geamuri sparte, uşi trântite, aprinderea 
unor focuri, etc. In aceste cazuri, comunicarea noii forme 
energetice cu subiectul ce le-a generat este mult redusă şi 
doar la nivelul subconştientului spiritual. Subiectul are, în 
general, vaga senzaţie de nelinişte sau de presentiment. 

Licantropia sau transformarea oamenilor în lupi 
este tot o formă de dedublare, însă mult mai complexă. 
Noua formă energetică născută în urma dedublării capătă 
în mod frecvent formă vizibilă şi conţinut, interacţionând 
cu mediul aproape identic cu respectivul animal. Energia 
acestei forme este foarte mare, fenomenul producându-se 
în general pe Lună plină datorită energiei suplimentare, 

generată de astrul nopţii în această perioadă. Acest aport 
energetic facilitează dedublarea prin generarea energiei 
necesare. Comunicarea informaţională atinge cote foarte 
înalte, ceea ce dă naştere fenomenului de transmitere a 
efectelor. Se ştie că acţiunea asupra dublului eteric 
transferă efectul asupra corpului material. Dacă se 
concentrează o cantitate de energie aferentă elementului 
foc, într-un punct al dublului eteric, atunci porţiunea din 
corpul material aferentă acelui punct va suferi un efect de 
ardere. In cazul licantropiei, chiar şi acţiunile fizice 
asupra formei energetice dedublate se transferă corpului 
material. Acesta este motivul pentru care persoanele 
afectate de licantropie poartă, după revenire, semnele 
unor încăierări cu fiare sălbatice. 

Un exemplu de dedublare conştientă, realizată sub 
puterea voinţei, este manifestarea denumită popular 
samcă. Aceasta este produsul unor ritualuri de vrăjitorie 
populară, deloc benefice. „Vrăjitoarea" dă naştere unei 
astfel de forme energetice, în scopul folosirii ei pe post 
de sclav. După ce samca a fost creată, vrăjitoarea rupe 
legătura dintre ea şi aceasta, transferând-o unei momâi. 
Samca va căpăta în acest mod o libertate mărită de 
acţiune şi în acelaşi timp va putea fi obligată să-şi 
îndeplinească sarcinile indirect trasate prin intermediul 
momâii. Comunicarea informaţională dintre samcă şi 
vrăjitoare este aproape nulă. O astfel de metodă prezintă 
riscuri majore. Dacă nu este distrusă la timp, dublului 
eteric din care este alcătuită i se poate asocia un spirit 
malefic, ce poate obţine în acest mod posibilitatea de-a se 
manifesta în planul material. 

Forma energetică generată în urma dedublării, 
după ce îşi încetează manifestarea, poate reveni în dublul 
eteric care a generat-o sau ia drumul planului astral. 

1.10. Telepatia 

Prin telepatie, unele informaţii transmise prin 
intermediul subconştientului spiritual de către un subiect 
numit emiţător sunt receptate de subconştientul spiritual 
al unui alt subiect numit receptor. 

Telepatia se produce de cele mai multe ori în mod 
involuntar şi spontan. 



PS 




Fig. 13 

în fig. 13 sunt reprezentate grafic etapele pe care 
le parcurg informaţiile în procesul transmisiei telepatice. 
Semnificaţiile notaţiilor sunt următoarele: 

1 - conştientul emiţătorului 

2 - dublul eteric al emiţătorului 

3 - subconştientul spiritual al emiţătorului 

4 - subconştientul spiritual al receptorului 

5 - dublul eteric al receptorului 

6 - conştientul receptorului 
PS - plan spiritual. 

Conştientul emiţătorului (1) „codează" informaţia 
în funcţie de sistemul său intim de reprezentare şi o 
transmite prin intermediul dublului eteric (2) 
subconştientului său spiritual (3). Prin intermediul 
planului spiritual (PS) informaţia este preluată de 
subconştientul spiritual al receptorului (4) şi transmisă 
prin dublul eteric (5), conştientului receptorului (6). 

De cele mai multe ori, receptorul are impresia că 
informaţiile primite telepatic provin din propriile sale 
gânduri şi-i este foarte greu să disceamă diferenţa. Acest 
fapt are loc datorită căii de transmitere telepatice: 
informaţiile îi parvin prin intermediul propriului 
subconştient. 

Receptorul primeşte informaţiile oarecum 
distorsionate, datorită sistemului intim de reprezentare al 
emiţătorului, care poate nu corespunde la toate nivelurile 
cu al său. Sistemul intim de reprezentare asociază 
imaginilor vizuale şi auditive, concepte proprii formate 
de-a lungul timpului şi datorate mediului, modului de 
viaţă, experienţei căpătate, etc. Un exemplu cred că ar fi 
foarte concludent: conceptul creat în mintea unui 
european de imaginea unui şobolan, diferă de cel creat în 

mintea unui indian de acelaşi şobolan, considerat de 
acesta sacru. încercaţi să vă imaginaţi ce concept crează 
acelaşi şobolan în mintea unei pisici. Cu cât oamenii sunt 
mai apropiaţi cu atât reprezentările lor intime vor semăna 
mai mult. în acestă situaţie telepatia se va produce mai 
uşor. Relaţiile apropiate dintre oameni (şi/sau indivizi ai 
altor specii) generează căi de comunicare telepatică în 
planul spiritual. 

Ecranarea telepatică prin metode tehnice este 
imposibil de realizat datorită caracterului său spiritual. 

Telepatia se transmite instantaneu datorită 
proprietăţii planului spiritual de-a avea dimensiunea 
spaţială egală cu zero. întârzierile produse uneori în 
recepţia telepatică se datorează dublului eteric şi 
conştientului. 

I.ll. încarnarea şi reîncarnarea 

Prin încarnare se înţelege asocierea dintre un 
spirit existent şi un nou tip de corp material (altă specie), 
încarnarea se referă, deci, la începutul unei noi trepte 
evolutive. Un spirit foarte evoluat, corespunzător 
regnului animal, se poate eventual încarna într-un corp 
omenesc, situîndu-se după aceasta la începutul evoluţiei 
spiritelor omeneşti. 

Prin reîncarnare se înţelege asocierea dintre un 
spirit existent şi un corp material asemănător din punct de 
vedere structural (aceeaşi specie) cu cel avut în existenţa 
precedentă. 

Reîncarnarea, pentru că la ea mă voi referi în 
continuare, este determinată de mai mulţi factori 
principali. 

- Evoluţia spirituală. Este principalul factor ce 
determină producerea reîncarnării. Un spirit, indiferent 
de tipul său, evoluează aproape în exclusivitate doar în 
planul material. Acest fapt se datorează proprietăţii 
materiei de a modula vibraţia spirituală prin intermediul 
dublului eteric. Spiritele aflate în toate planurile 
spirituale, cu excepţia celor din planurile foarte înalte, se 
supun legii Evoluţiei Spirituale, indiferent de voinţa lor 
proprie. Spiritele foarte „înalte" sau, aşa cum mai sunt 
numite, entităţi spirituale puternice, se supun doar în mod 
parţial acestei legi, ele sunt obligate să se reîncarneze, dar 
rămânând să decidă singure momentul, locul şi forma sub 
care o vor face. De obicei, acestea se reîncarnează atunci 
când au de îndeplinit o misiune precisă, misiune care să 
le permită totodată şi evoluţia spirituală. 

în Univers evoluţia spirituală nu încetează 
niciodată, pentru nimeni. 

- Karma. Influenţează reîncarnarea, dar nu o 
determină. Karma însăşi nu poate determina producerea 
unei reîncarnări, dar poate determina în oarecare limite, 
atât momentul producerii ei, cât şi conjunctura în care se 
produce. Dacă o fiinţă are o datorie karmică faţă de altă 
fiinţă, atunci este probabil ca reîncarnarea uneia dintre 
ele să se producă în timpul vieţii celeilalte pentru a exista 
posibilitatea compensării acestei datorii. Nu întotdeauna 
este necesar ca o datorie karmică de acest gen să fie 
compensată în reîncarnarea imediat următoare, fiind 
posibilă pentru aceasta trecerea unui număr mai mare de 
reîncarnări. Datoriile karmice nelegate de alte fiinţe pot fi 
compensate oricând şi în orice reîncarnare. 

- Afinităţi. Influenţează stabilirea locului şi uneori 
a momentului reîncarnării. Un individ, în timpul unei 
vieţi, poate fi impresionat într-un grad foarte înalt de un 
anumit loc în care a trăit sau şi-a desfăşurat unele 
activităţi. In acest caz, este probabil ca într-o reîncarnare 
ulterioară să ajungă, într-o formă sau alta, în acel loc. Tot 
în acelaşi mod, dacă între două sau mai multe persoane, 
pe parcursul unei vieţi se stabileşte o relaţie puternică, 
atunci este posibil, ca acestea să se reîntâlnească într-o 
reîncarnare ulterioară. Astfel de relaţii, pentru a putea 
influenţa reîncarnarea, trebuie să fie deosebit de 
puternice. Numai astfel ele pot influenţa profund 
subconştientul spiritual. îndeosebi ura obsedantă şi 
iubirea necondiţionată (nu neapărat fizică) pot conduce la 
o astfel de modulare a vibraţiei spirituale, încât să poată 
influenţa reîncarnarea. Sentimente de acest gen au 
capacitatea de a mări până şi intensitatea vibraţiei 
spirituale. Atât ura obsedantă, cât şi iubirea 
necondiţionată se constituie în factori de progres 
spiritual, dar diferiţi în esenţă, unul va fi malefic, iar 
celălalt benefic. 

1.12. Câmpul informaţional 

A luat naştere concomitent cu Universul şi este 
specific planului spiritual. în el sunt înscrise toate 
informaţiile provenite din planul material dar şi din 
planul spiritual, din momentul apariţiei Universului şi 
până în momentul dispariţiei sale. După cum vă puteţi da 
uşor seama, în acest câmp informaţional nu sunt înscrise, 
numai informaţii legate strict de materia aflată într-un 
stadiu inferior de organizare, ci de absolut toată materia 
din Univers. Sunt înscrise până şi cele mai neînsemnate 

trăiri ale unui vieme ce a existat cu sute de milioane de 
ani în urmă. 

Acest câmp informaţional nu posedă 
caracteristicile unui spirit şi nu trebuie confundat cu 

vreo entitate atotputernică, el nu este altceva decât o 
imensă bancă de date. O gigantică vibraţie non-spirituală, 
modulată. 

Accesul la informaţiile aflate în această bancă de 
date se face în mod discriminatoriu. Fiecare spirit poate 

avea acces doar până la un anumit nivel de informaţii. 
Acest nivel depinzând de planul spiritual, aferent fiecărui 
spirit în parte. Nu există nimeni care să păzească aceste 
informaţii sau să interzică accesul cuiva. Accesul se face 
printr-un fel de acordare a vibraţiei. 

Informaţiile legate de viitor sunt foarte greu 
accesabile şi, în acelaşi timp, neclare. Aceste aspecte sunt 
datorate multitudinii de variante ale viitorului. In orice 
moment de timp, există mai multe variante de evoluţie, 
variante alese, în special, de liberul arbitru. în această 
aparentă dezordine a viitorului, există totuşi o ordine 
perfectă. Pentru un individ, aşa cum am spus în 
paragrafiil Vise premonitorii, există o autostradă cu mai 
multe benzi sau o linie karmică, pe care liberul arbitru 
poate alege banda. Karma înseamnă drumul parcurs, iar 
linia karmică, drumul de parcurs. Karma nu mai poate fi 
schimbată (?), pe când linia karmică, acceptă intervenţiile 
liberului arbitru. Am făcut această separare între karmă şi 
linia karmică pentru o înţelegere mai profundă. Voi 
utiliza în continuare, pentru o uşurinţă a exprimării, doar 
termenul de karmă, sensul putând fi uşor distins din 
context, iar acolo unde va fi cazul, voi utiliza termenul 
explicit. 

Totalitatea karmelor individuale detennină karma 
de grup. 

1.13. Universul mental 

Noţiunea de Univers mental exterior se referă la 
acea parte a planului material percepută de mental prin 
intermediul organelor de simţ, proprii corpului material. 

Mentalul sau Eul propriu reprezintă un ansamblu 
format din subconştientul spiritual, subconştient (acel 
subconştient care aparţine creierului) şi rezultatele 
gândirii conştientului. Mentalul generează un Univers 
mental propriu şi interior, mult mai complex decât 
Universul mental perceput din exterior. Universul mental 
exterior determină, într-o măsură destul de mare. 
Universul mental interior; acesta poate determina, la 
rândul său, în anumite condiţii şi într-o oarecare măsură. 
Universul mental exterior. Practic, Universul material se 
identifică cu cel mental exterior, deci. Universul material 
nu este altceva decât ceea ce putem noi percepe din el. 
Cu cât putem percepe mai mult, cu atât el este mai mare. 
Mentalul, în ansamblul său, este un factor ce determină 
cunoaşterea. 

Universul mental spiritual reprezintă acea parte a 
planului spiritual percepută de mental prin intermediul 
subconştientului spiritual şi a câmpului informaţional. 

Universul mental exterior, interior şi spiritual 
formează Universul mental, care este o noţiune relativă la 
individ, el nereprezentând Universul absolut, doar făcând 
parte din el. 

Universul mental exterior propriu al fiecărui 
individ participă la generarea unui Univers mental 
exterior comun, propriu unui grup de indivizi. Rezultanta 

va determina, la rându-i, Universul mental exterior al 
fiecărui individ în parte (feedback), acest fapt se 
realizează practic atât prin procesul de învăţare cât şi prin 
intermediul câmpului informaţional. în cazul în care 
feedback-ul unui individ nu „funcţionează" corect ( în 
general, cel legat de câmpul informaţional), se va 
produce o imposibilitate a adaptării Universului mental 
exterior la realitatea percepută de ceilalţi, prin consens. 
Un astfel de individ va trăi într-o realitate proprie 
(proprie, pentru că aşa o va percepe el din exterior), 
diferită de a celorlalţi şi se va întreba în sinea sa de ce 
ceilalţi nu percep lucrurile la fel cu el. Dificultatea sau 
imposibilitatea adaptării la grup va genera izolarea sa şi 
uneori stabilirea diagnosticului de nebunie. 

Universul mental exterior, propriu unui individ 
sau comun unui grup de indivizi, poate fi modificat prin 
intermediul unor tehnici dedicate. Hipnoza este o astfel 
de tehnică. Prin intermediul ei se poate modifica 
Universul mental exterior pentru o perioadă scurtă de 
timp. 

1.14. Liberul arbitru 

în esenţă, reprezintă capacitatea unei fiinţe de a 
alege şi, în acelaşi timp, de a discerne asupra alegerii ce 
urmează a fi făcute. 

Liberul arbitru este caracteristic existenţei atât în 
plan material, cât şi în plan spiritual. El nu îşi încetează 
activitatea odată cu moartea corpului material. 

în planul material, liberul arbitru este dominat în 
majoritatea deciziilor sale de conştient, uneori 
intervenind şi subconştientul spiritual, iar în planul 
spiritual este în întregime determinat de subconştientul 

spiritual. Fără liber arbitru am fi transformaţi, pur şi 
simplu, în roboţi, linia karmică nu ar mai exista, iar 
karma ar reprezenta pentru noi aţele unor marionete. 

Liberul arbitru în sine nu are personalitate, 
deciziile sale fiind în concordanţă cu personalitatea 
individului. Deciziile greşit luate pot fi datorate atât 
karmei, cât şi unor carenţe în gândirea conştientului dar 
se mai pot datora şi proastei comunicări dintre conştient 
şi subconştient, aspect caracteristic spiritelor aflate la 
începutul evoluţiei (cazuri destul de rare). Unele decizii 
pot fi doar în aparenţă greşite. Sunt acele decizii, care 
într-o primă fază te determină să-ţi pară rău că le-ai luat 
pentru ca mai apoi să te facă să înţelegi că ele ţi-au adus 
în realitate o mare bucurie sau ţi-au salvat viaţa. Acest 
gen de decizii sunt luate sub acţiunea karmei sau a 
subconştientului spiritual. Subconştientul spiritual, având 
posibilitatea de a extrage informaţii din câmpul 
informaţional, poate determina o anumită alegere, atât 
timp cât nu contravine karmei. 

Orice încercare, provenită din exterior sau din 
interior, de a influenţa liberul arbitru este sortită eşecului, 
atât timp cât contravine karmei. Aşa cum am mai spus, 
liberul arbitru poate alege o bandă de rulare situată în 
interiorul autostrăzii, neavând posibilitatea de a devia în 
afara ei. Orice influenţă provenită din exterior sau 
interior, ce determină ieşirea de pe autostradă, va genera 
suprimarea, pentru o perioadă scurtă, a liberului arbitru şi 
generarea unei noi linii karmice, cu toate neajunsurile ce 
provin de aici. 

1.15. Karma 

Este un element dinamic al existenţei. Karma se 
află în continuă modificare, în primul rând sub acţiunea 
rezultantei manifestărilor proprii şi în al doilea rând, sub 
acţiunea rezultantei manifestărilor provenite din mediul 
extern. Karma este generată, atât în decursul vieţii 
curente, cât şi în decursul reîncarnărilor precedente. 

Pentru a se produce o încarnare, karma trebuie să 
fie în echilibru, adică să nu existe datorii karmice. 

Spiritele aflate pe un plan spiritual superior se 
reîncarnează uneori doar pentru echilibrarea karmei. 
Cazuri foarte rare sunt cele în care o entitate aflată 
undeva în topul evoluţiei spirituale se reîncarnează pentru 
o misiune deosebită. în aceste cazuri, karma lor este 
generată într-un mod cu totul aparte. 

După cum am mai spus, karma poate fi 
asemănată unei autostrăzi cu mai multe benzi, dar având 
un singur sens de rulare, deoarece viaţa se desfăşoară tot 
într-un singur sens, dinspre trecut spre viitor, trecând prin 
prezent. Această autostradă nu este însă una rigidă, ci una 
realizată dintr-un material elastic. în orice moment, ea 
poate să-şi modifice direcţia sub acţiunea liberului 
arbitru. în orice moment, poate s-o ia la stânga sau la 
dreapta, să intre într-o fază de ascensiune sau de 
coborâre. Traseul ei se modifică în permanenţă, fiind 
impuse doar anumite puncte, numite şi puncte karmice, 
prin care este obligatoriu să treacă. între aceste puncte 
traseul este liber să ia orice configuraţie. Aceste puncte 
sunt determinate din vieţile trecute. Cu cât aceste puncte 
sunt mai puţine, cu atât vom putea ţine mai bine în mâini 
propriile „hăţuri ale destinului". Dacă în viaţa unei 
persoane există un scop precis definit trebuie să 

gândească lucrurile în mod inteligent, astfel încât 
deciziile luate să îndrepte linia karmică pe direcţia şi în 
sensul atingerii acelui scop. 

Orice balans la stânga este cel puţin egal cu 
balansul la dreapta. 

Acest fapt s-ar traduce cam în felul următor: dacă 
am greşit faţă de o persoană, deci ne-am creat o datorie 

karmică (nu neapărat faţă de acea persoană), atunci 
această datorie va trebui s-o plătim, cel puţin într-un mod 
valoric egal cu valoarea greşelii. Acest fapt se datorează 
suprapunerii valorii resentimentelor persoanei respective, 
peste valoarea greşelii. Folosesc termenul de valoare a 
greşelii, deoarece „plata" nu este neapărat să se facă într- 
un mod identic cu greşeala, ci într-un mod valoric, cel 
puţin egal. Dacă-i dăm unui om o palmă şi considerăm c- 
am făcut o greşeală, atunci nu este neapărat nevoie să 
primim de la acelaşi om tot o palmă, putem primi de la 
un altul un şut. Dacă acest şut îl primim în viaţa curentă 
înseamnă că ne-am achitat datoria karmică, deci ne-am 
echilibrat karma din acest punct de vedere, dacă nu, 
trebuie să aşteptăm până în viaţa viitoare, pentru şutul de 
rigoare. 

Binele şi răul, beneficul şi maleficul, greşeala şi 
lucrul bine făcut reprezintă concepte relative, ele 
constituindu-se într-un sistem conceptual, propriu 
fiecărui individ. 

Un om poate considera drept un fapt bun ruperea 
unei flori şi dăruirea acesteia fiinţei iubite, să spunem, de 
ziua ei sau atunci când are un necaz şi o floare i-ar reda 
surâsul pe buze. Un altul, privind la ruperea florii, ar 

putea cataloga gestul drept oribil şi malefic la adresa 
naturii. Cum va fi „încărcată" karma celui ce rupe floarea 
în acest caz? în primul rând, el va considera gestul său 
drept unul perfect pozitiv, deci nu numai că nu-şi va 
încărca karma, ci îşi va crea chiar şi un surplus benefic în 
ea, din care pot fi compensate eventual alte datorii 
karmice. Resentimentele privitorului nu numai că nu vor 
afecta cu nimic karma celui ce rupe floarea, dar se vor 
întoarce înapoi la privitor dispersându-se, deoarece şi 
acesta la rândul său este convins de justeţea 
sentimentelor sale. 

Acumularea unei încărcături karmice pozitive, de- 
a lungul existenţei, poate compensa din datoriile karmice 
făcute ulterior. 

Sistemul conceptual propriu (sistemul propriu de 
reprezentare înglobează sistemul conceptual propriu) are 
un rol determinant în crearea karmei. Cu alte cuvinte, 
este bine şi ne încarcă într-un mod pozitiv karma tot ceea 
ce considerăm noi că este bine. Frumos, dar numai parţial 
adevărat. Am spus frumos, deoarece în acest fel toţi am 
avea o karmă de nota zece şi, indiferent de ce facem, 
totul este să credem în justeţea propriilor noastre 
concepte. Am spus parţial adevărat, deoarece sistemul 
conceptual propriu are un rol determinant, dar numai atât 
timp cât nu sunt încălcate Legile Universului. Degeaba 
considerăm noi că este bine să-i dăm fiecărui om cu care 
ne întâlnim pe stradă câte o palmă în semn de bună ziua, 
dacă prin aceasta îi încălcăm libertatea. Universul ne-o va 
da în mod sigur înapoi, în stilul său caracteristic, nu 
pentru că aşa „vrea" ci pentru că în acest mod sunt Legile 
după care „fitncţionează" mecanismele sale. 

Oricare om, asemenea unei Stele, s-a născut Liber 
în acest Univers şi are dreptul să strălucească nestingherit 
pe bolta înstelată. 

Nimeni nu are dreptul să ştirbească Libertatea sau 
Demnitatea unui Om, atât timp cât el însuşi nu o cere 
prin faptele sale. 

într-o viaţă anterioară, am trăit în Atlantida. 
Numele meu era Popa Ion, mulţi îmi spuneau 
Apopii. După distrugerea Atlantidei, mi s-a spus 
Typhon. Mi-a plăcut acest nume şi l-am adoptat. 
Simbolul meu era Şarpele. Zodia mea, pasărea 
Phoenix. Numărul casei mele 666: Gog şi Magog, 
toţi îl purtau pe frunte sau pe mâna dreaptă. 




Cap.II 



Atlantida 

Spre deosebire de civilizaţia actuală, cea atlantă 
se dezvoltase în armonie cu Natura şi Legile Universului. 
Aproape că nu există asemănare în ceea ce priveşte 
esenţa lucrurilor, între ceea ce a fost atunci şi ceea ce este 
astăzi. 

Dacă Răul n-ar fi luat naştere odată cu rasa 
umană, acum am fi fost cu cel puţin câteva milenii mai 
dezvoltaţi. Trecutul ne arată cât se poate de clar, cum 
viermele răului poate distruge şi cel mai perfect fruct. 
Nimic în Univers nu poate satisface răutatea, dorinţa de 
putere, orgoliul şi prostia, iar zicala „peştele de la cap se- 
mpute" are adânci rădăcini în istorie. 

De-a lungul istoriei şi în cultura popoarelor, 
persoanele aparţinând vechii Lumi au purtat diverse 
nume. Unele dintre acestea s-au impus în ochii 
oamenilor, fiind poate mai simpatizate datorită faptelor 
asociate numelui. Seth este un personaj cunoscut, al cărui 
nume provine din cultura egipteană, pe când de Popa Ion 
n-a auzit mai nimeni, cu toate că ambii sunt una şi 
aceeaşi persoană. Din acest motiv, în această carte voi 
utiliza numele cele mai cunoscute şi poate mai 
reprezentative pentru fiecare persoană în parte, selectate 
din cadrul mai multor culturi şi religii. 



85 



II.l. structură socială 

In cadrul societăţii atlanta existau două mari clase 
sociale: aristocraţia şi plebea. Fiind o societate ce 
respecta Legile Universului şi având o dezvoltare în 
armonie cu Natura, diferenţele dintre indivizii claselor 
sociale erau atât de estompate, încât nu puteau fi sesizate 
de un ochi neavizat. Singura diferenţă reală îşi făcea 
simţită prezenţa în zona Puterii. Din punct de vedere al 
situaţiei materiale şi al libertăţilor, un individ aparţinând 
plebei nu se diferenţia cu nimic de un aristocrat. în 
Atlantida, toţi munceau după posibilităţile lor fizice şi 
intelectuale, nefiind nimeni recompensat prin bani. 
Fiecare individ primea ceea ce avea nevoie şi muncea în 
domeniul său, atât cât considera el că este necesar. 
Atlanţii aveau cu totul alte valori materiale şi spirituale 
faţă de oamenii din ziua de azi. Ceea ce pentru ei era 
ceva normal, pentru noi, cei de acum, nu reprezintă decât 
utopie. O himeră la care noi nu vom ajunge niciodată, 
mergând în continuare pe linia distructivă a civilizaţiei 
actuale. Pentru noi, cei de acum, este imposibil de înţeles, 
cum poate cineva să aibă atâta conştiinţă, încât să mai 
muncească, atâta timp cât primeşte tot ceea ce-şi doreşte 
şi există posibilitatea de a fi obţinut. Pentru ei nu se 
punea problema conştiinţei care, fie vorba între noi, nu 
este altceva decât o bazaconie comunistă, pentru ei se 
punea problema realizării unui scop în viaţă. Atlantida 
era atât de puternică şi din toate punctele de vedere, încât 
putea să acopere nevoile fiecăruia, fară să încalce 
libertatea celor ce nu doreau să facă nimic în viaţă. Dar, 
pentru că există şi un dar, în Atlantida erau 
desconsideraţi toţi aceia ce nu aveau un scop în existenţa 
lor. Dacă cineva ar fi vrut, ar fi putut sta degeaba toată 



86 



viaţa, având în acelaşi timp tot ce-şi doreşte, mai puţin 
statutul de om şi cel mai mic gest de prietenie din partea 
cuiva. Nici un atlant nu a trăit vreodată sentimentul că 
primeşte ceva din partea cuiva. Era ceva perfect normal 
ca fiecare om să aibă un scop în viaţă şi să facă tot ce-i 
stă în putinţă pentru a şi-1 atinge, în acelaşi timp, trăind 
într-o societate puternică, să-şi satisfacă propriile nevoi, 
fară a încălca libertăţile nimănui. Când cineva încălca 
legile Universului, era aspru pedepsit, însă acest lucru se 
întâmpla atât de rar, încât reprezenta un adevărat 
eveniment. Pedepsirea vinovaţilor era cea mai ingrată 
atribuţie pe care o aveau unii reprezentanţi ai 
aristocraţiei. Orice pedeapsă era aplicată numai cu 
acordul direct al lui Uran. Puterea pe care o avea 
aristocraţia nu era altceva decât un cumul de obligaţii, nu 
de privilegii. Plebea nu avea obligaţii ci numai libertăţi, 
pe când aristocraţia îşi pierdea din libertăţi în schimbul 
obligaţiilor conferite de putere. Dar pentru că Universul 
trebuie să fie în echilibru şi în societatea atlantă 
obligaţiile veşnice ale aristocraţiei erau compensate prin 
dreptul la nemurire. 

Să vedem acum ce înţelegeau atlanţii prin 
nemurire şi cum se obţinea aceasta. De-a lungul istoriei 
cunoscute, oamenii şi-au imaginat nemurirea ca fiind o 
tinereţe fără bătrâneţe, caracterizată de o imunitate 
absolută faţă de boli şi alţi agenţi nocivi proveniţi din 
mediul exterior. Elixirul tinereţii veşnice a captivat 
minţile alchimiştilor şi magilor vreme de secole. In urma 
unor lungi căutări, au reuşit să obţină rezultate demne de 
luat în seamă, uneori chiar incredibile, dar elixirul mult 
căutat se pare că nu a reuşit nimeni să-1 găsească, cel 
puţin după informaţiile mele. Atlanţii considerau, şi pe 

bună dreptate, spiritul ca fiind principala componentă a 
individualităţii vieţii, corpul având un rol secundar, ce 
poate fi suplinit de alte corpuri, evident cu respectarea 
anumitor condiţii obligatorii. Cu alte cuvinte, pentru a 
obţine nemurirea, aristocraţii atlanţi îşi schimbau corpul 
după anumite perioade de timp. Această schimbare 
necesita o perioadă relativ lungă de timp şi necesita unele 
pregătiri destul de costisitoare. Voi încerca să descriu, 
atât cât este posibil, etapele procesului prin care se 
realiza schimbarea corpului. 

• Pregătirea vechiului corp. Durata de 
viaţă a corpului unui aristocrat atlant era, în 
medie, de câteva sute de ani. Această longevitate 
se obţinea atât prin tratamente cu ajutorul 
preparatelor obţinute din anumite plante, cât şi 
prin mijloace tehnice. De-a lungul timpului, 
atlanţii au perfecţionat o „instalaţie" tehnică 
ultrasofisticată, ce avea aplicaţii în mai multe 
domenii. Una din aceste aplicaţii era destinată 
procesului de schimbare a corpurilor. în principiu, 
această instalaţie se compunea din două 
generatoare de energie şi un concentrator. în 
momentul în care s-a decis construirea ei, a fost 
aleasă structura geologică ce poseda proprietăţile 
optime pentru o astfel de instalaţie. Munţii 
Carpaţi au constituit opţiunea finală datorită 
fundamentului lor cristalin, puternic dezvoltat. 
Amplasamentul a fost realizat în interiorul unui 
munte din lanţul Carpatic. După distrugerea 
Atlantidei, oamenii din diverse colţuri ale lumii, 
în goana lor după nemurire, au construit structuri 
piramidale, în scopul obţinerii de efecte 

comparabile cu cele obţinute cu ajutorul 
instalaţiei atlante. Această instalaţie a fost 
proiectată în sistem modular, datorită utilizării 
sale în mai multe domenii. Dezvoltarea instalaţiei 
se putea realiza încontinuu, iar dezvoltarea pe o 
anumită direcţie neafectând celelalte direcţii. 
După ce au fost construite generatoarele şi primul 
modul a devenit funcţional, aristocraţia atlanta a 
transformat teritoriul din jurul munţilor Carpaţi în 
principala sa reşedinţă. înaintea realizării acestei 
instalaţii erau folosite, în acelaşi scop, structuri 
relativ simple, ce necesitau eforturi mult mai 
mari, iar uneori rezultatele erau nesatisfacătoare. 
Pe lângă mărirea longevităţii, era necesar ca 
vechiul corp să fie astfel pregătit, încât în 
momentul realizării schimbării, dublul eteric 
primar să rămână asociat corpului, iar cel 
secundar să se desprindă fară a fi afectată legătura 
sa cu spiritul. 

• Pregătirea noului corp. Pentru ca 
schimbarea vechiului corp să se poată produce era 
necesară găsirea unui donator voluntar. Donatorul 
trebuia să aibă un corp adecvat şi compatibil cu 
cel ce trebuia înlocuit. Donatorii proveneau din 
rândul plebei, care era obligată să facă aceste 
sacrificii. Norocul plebei era acela că aristocraţia 
atlantă era puţin numeroasă şi schimbarea 
corpurilor se făcea odată la câteva sute de ani. 
După distrugerea Atlantidei şi mult timp după 
distrugerea ultimelor structuri atlante, amintirea 
marilor oameni din această aristocraţie va genera 
apariţia noilor Zei, iar donarea corpurilor va fi 

cauza apariţiei ritualurilor de sacrificiu în numele 
Zeilor. Plebea atlantă îşi rezolva toate problemele 
cu ajutorul aristocraţiei; atunci când aristocraţia a 
dispărut, plebea s-a folosit de entităţile spirituale 
ale vechilor aristocraţi pentru a-şi rezolva în 
continuare problemele. Respectând legile 
Universului şi ferindu-se de a crea entităţi 
energetice, plebea a încărcat energetic aceste 
entităţi, obţinând în acest fel ajutorul acestora. Ei 
cunoşteau foarte bine aceste entităţi, stabilind cu 
ele aceleaşi relaţii pe care le aveau cu vechii 
aristocraţi, transformaţi în Zei. Ei nu se închinau 
acestor Zei aveau cu ei aceiaşi relaţie pe care o 
avea plebea atlantă cu aristocraţia atlantă. Această 
relaţie s-a transformat cu timpul pentru a nu se 
pierde, într-o religie. Religia nou născută a fost 
numită Păgână. Cu toate încercările celor Răi de a 
o distruge, ea dăinuie şi astăzi şi va dăinui atât 
timp cât mai există oameni, pentru că este 
adevărata religie a Universului, singura religie 
care nu impune nimic şi nu cere nimic în schimb. 
Este religia Omului Liber. După ce noul corp 
era găsit, trebuia pregătit într-un mod adecvat 
cerinţelor procesului de transfer. Intr-o primă 
fază, el era supus tratamentului necesar creşterii 
longevităţii, pentru ca mai apoi să fie create 
condiţiile necesare desprinderii dublului eteric 
secundar, de cel primar. Era absolut necesar, ca în 
momentul transferului, dublul eteric primar să 
rămână asociat corpului material. Dublul eteric 
secundar, după desprindere, îşi urma cursul 
normal către planul astral, iar spiritul către planul 

său spiritual. Ştiinţa atinsese un nivel atât de 
ridicat, încât prin mijloacele sale tehnice, dublul 
eteric şi spiritul erau trimise către planele lor, fără 
să mai fie necesară perioada de staţionare. în 
momentul precedent transferului, se făcea 
operaţia de ştergere a memoriei conştientului. 
Dacă nu s-ar fi şters memoria, ar fi apărut 
conflicte interne între conştient şi subconştientul 
spiritual. Noua persoană trebuia să fie în esenţă 
cea veche, doar înfăţişarea noului corp să fie 
diferită. După transfer, omul trebuia să se simtă 
tot el, fară amintirile altuia, totul trebuia să lase 
impresia unei operaţii estetice. 

• Transferul. Se efectua în interiorul 
modulului din instalaţie, dedicat acestui scop. 
Transferul nu se putea efectua numai prin 
intermediul instalaţiei în sine, fară factorul uman 
special pregătit în acest sens. Acest factor era 
reprezentat de trei aristocraţi atlanţi: Uran, Mihail 
şi Typhon. Aceştia cunoşteau secretele 
transferului şi aveau dreptul, în acelaşi timp 
obligaţia, de a-1 efectua. Pentru efectuarea 
transferului era necesară participarea doar a unuia 
din cei trei, acesta avea misiunea „pilotării" 
instalaţiei. Secretele construcţiei şi folosirii 
instalaţiei erau cunoscute de mulţi aristocraţi, însă 
aceştia nu aveau acces la comanda modulului 
dedicat transferului şi nici la comanda celui 
militar. La comanda acestor module aveau acces 
doar cei trei citaţi anterior. Accesul era permis în 
urma unei identificări a „amprentei spirituale". In 
momentul transferului, se desprindea mai întâi 

dublul eteric secundar al noului corp şi se elibera. 
Dacă operaţiunea decurgea fără probleme iar 
dublul eteric primar rămânea stabil, se desprindea 
şi dublul eteric secundar al vechiului corp, 
efectuându-se transferul. Apoi se transferau 
informaţiile modulate ale vibraţiei spirituale, în 
memoria conştientului, se stabiliza acest canal de 
comunicaţie şi, după aducerea subiectului la 
starea de conştienţă, se considera transferul 
încheiat. Urma o perioadă de convalescenţă, în 
care se făcea acomodarea cu noul corp, după care 
subiectul avea capacitatea deplină de a-şi relua 
activitatea normală. 

După cum am spus, Arcul Carpatic şi teritoriile 
adiacente au devenit noua şi, în acelaşi timp, principala 
reşedinţă a aristocraţiei atlante. în momentul sosirii 
atlanţilor, aceste teritorii nu erau libere de populaţie, dar 
nici revendicate de vreun popor şi asta pentru simplul 
motiv că aşa ceva nu exista. Populaţiile de pe acest 
teritoriu, ca de altfel din toate zonele geografice, erau 
într-un stadiu primitiv de dezvoltare. Majoritatea erau la 
nivelul epocii de piatră, peşterile şi grotele le erau 
locuinţe, focul ceva necunoscut iar bolovanii, arme de 
bază. Ici colo câte o blană de animal, aruncată pe spatele 
vreunui sălbatic, indica prezenţa unei inteligenţe mai 
deosebite. Uran interzisese cu desăvârşire orice contact şi 
orice ingerinţe în viaţa acestor primitivi. Pe vremea 
aceea, deşi aveam un uşor sentiment de compasiune la 
adresa lor, trebuie să spun că eram de acord cu această 
hotărâre, cum de altfel erau toţi membrii aristocraţiei. La 
urma urmei, noi eram reprezentanţii unei civilizaţii 
superdezvoltate şi în acelaşi timp izolate, poate şi din 

cauza faptului că luasem naştere pe un continent în 
mijlocul apelor. Chiar dacă nu aveam posibilitatea să 
intrăm în contact cu locuitorii, nu însemna că duceam o 
viaţă plictisitoare. Fiecare îşi desfăşura activitatea ori pe 
Continent, ori în diverse alte puncte de pe planetă. La 
această reşedinţă ne întorceam, doar atunci când era 
necesar şi nu numai pentru schimbarea corpurilor, ci şi 
din multe alte motive. 

II.2. Structura aristocraţiei 

9 

Pe cât de bine era organizată aristocraţia atlantă, 
pe atât de ciudată pare această organizare pentru noi, cei 
de acum. Dar, oricât de ciudată ar fi fost, importantă era 
funcţionarea sa impecabilă. 

In fruntea aristocraţiei se afla Uran şi avea rol de 
conducător absolut al Atlantidei. Personalitatea sa 
ambiguă şi-a pus amprenta asupra multor culturi şi religii 
ce au luat naştere după distrugerea Atlantidei. Vă voi 
prezenta doar câteva nume purtate sau inspirate de acesta, 
de-a lungul timpului: Ra (Egipt), Zeus (Grecia), Saturn şi 
mai târziu Zalmoxis (Dacia), Ananasi (Africa), 
dumnezeu - entitate energetică generată de majoritatea 
religiilor actuale inspirate de Uran. Toate hotărârile 
importante se luau numai cu acordul lui Uran, acesta la 
rândul său avea obligaţia să se consulte cu membrii 
Consiliului. In cazul în care Consiliul era împotriva unei 
hotărâri luate de Uran, acesta avea dreptul să treacă peste 
împotrivirea Consiliului, caz în care îşi asuma întreaga 
responsabilitate. Uran nu putea fi schimbat din funcţia de 
conducător al Atlantidei. în cel mai rău caz, i se putea 
suspenda dreptul de-a lua hotărâri, pentru o perioadă 
determinată de timp. Acest lucru însă nu s-a petrecut 

niciodată. Atlanţii nu erau oameni religioşi în sensul 
actual al cuvântului. Ei respectau Legile Universului, 
neinterpretându-le însă în sens religios, pur şi simplu le 
respectau pentru că erau legile Universului în care trăiau, 
fiind conştienţi de repercursiunile nerespectării lor. 
Legile Universului, şi cu precădere implicaţiile lor asupra 
relaţiilor interumane, erau sintetizate în „Legea lui 
Uran". Nerespectarea acestei Legi atrăgea după sine 
pedepse aspre pentru plebe şi excluderea din rândurile 
aristocraţiei, pentru aristocraţi. Nimănui nu-i convenea să 
încalce Legea, mai ales aristocraţilor, excluderea din 
rândurile aristocraţiei însemna, în primul rând, pierderea 
dreptului la nemurire. Uran era singurul exclus de la 
aceste pedepse. Ce-i drept, până după distrugerea 
Atlantidei, n-a încălcat niciodată această Lege. Consiliul 
era format din Regi şi Administratori. 

Uran avea în jurul său şapte aristocraţi, cu statut 
de gardă personală. Această gardă nu avea rolul pe care îl 
are o gardă din ziua de azi, dar putea îndeplini la nevoie 
şi un astfel de rol. Principala sa misiune era aceea de a-1 
reprezenta pe Uran, în anumite momente în care acesta 
era indisponibil, dar şi de a-1 ajuta la anumite munci. O 
altă îndatorire a gărzii, de care trebuie să spun că erau 
foarte mândri, consta în pedepsirea celor ce se făceau 
vinovaţi de încălcarea Legii lui Uran. Comiterea şi 
pedepsirea unei astfel de infracţiuni reprezenta un 
eveniment deosebit datorită rarităţii sale. Cea mai gravă 
infracţiune era crima. Atunci când cineva omora o 
persoană nevinovată se făcea vinovat de crimă. Pentru 
compensarea dezechilibrului produs acea persoană 
trebuia pedepsită în acelaşi mod. Apropiaţilor victimei li 
se dădea dreptul de-a pedepsi vinovatul, dar numai prin 

ritualul oficial al acestei pedepse. Dacă nimeni nu dorea 
să oficieze un astfel de ritual, atunci această obligaţie 
revenea membrilor gărzii. Ritualul consta în crucificarea 
publică sau dacă Uran dorea să aplice o pedeapsă mai 
uşoară, tragerea în ţeapă. Spun mai uşoară deoarece 
crucificarea avea şi conotaţii spirituale, pe când tragerea 
în ţeapă, doar fizice. Pentru atlanţi, crucea reprezenta un 
simbol cu o mare încărcătură malefică. Era simbolul 
celor patru elemente de bază ale Naturii (Apa, Focul, 
Aerul şi Pământul), aflate în relaţie de disociere (cele 
patru elemente reprezentate de braţele crucii se 
îndepărtează faţă de punctul comun, reprezentat de 
centru). în acelaşi timp, elementul spirit lipseşte, ceea ce 
semnifică disocierea elementelor de spirit, deci trecerea 
lor în rândul materiei „moarte" (după cum se ştie, materie 
moartă nu există, aici sensul precis este acela de materie 
blestemată, adică după descompunerea corpului material, 
materia rezultată este conjurată să nu mai reprezinte 
materie primă pentru susţinerea vieţii). Crucificarea era 
cea mai grea şi, în acelaşi timp, dezonorantă pedeapsă ce 
putea fi aplicată. Membrii gărzii nu aveau dreptul de a 
lua decizii în numele lui Uran, ci doar de a-i transmite 
hotărârile şi numai atunci când acesta era indisponibil. 
Şeful gărzii purta numele de Mihail sau după cum este 
cunoscut din religia creştină, arhanghelul Mihail, ori din 
mitologie, Hercule. Acest personaj foarte puternic, dar 
totuşi avid după putere (într-un mod mascat şi aparent 
inofensiv la acea dată) şi lăudăros, puţin peste limitele 
bunului simţ, avea în subordinea sa şase aristocraţi: 
Gabriel, Samuel, Rafael, Zacharel, Anael şi Orifiel. 

Regii erau în număr de şapte şi-1 aveau drept 
conducător pe Typhon. Acesta era o persoană dură, fermă 

şi răzbunătoare în acelaşi timp, dar numai pe cei ce-o 
căutau cu lumânarea, iar celor ce nu-1 cunoşteau le lăsa 
impresia unui om rece şi distant. în acelaşi timp, se 
distingea de ceilalţi printr-o sinceritate exagerată puţin, 
corectitudine şi o obsesie a respectării cuvântului dat. 
Principala atribuţie a regilor era aceea de a reprezenta şi 
coordona activitatea în regiunile în care atlanţii îşi 
desfăşurau activitatea. Rolul regilor era unul mai mult 
simbolic decât efectiv, în Atlantida nu se simţea nevoia 
„indicaţiilor preţioase", acolo fiecare ştia foarte bine ce 
are de făcut şi făcea. Fiecare rege în parte îşi desfăşura 
activitatea în domeniul său profesional, luând parte la 
conducerea Atlantidei, prin intermediul Consiliului. 
Grupul regilor era compus din patru bărbaţi şi trei femei: 
Typhon, Leviatan, Latona, Geea, Nix, Erebus şi Stolas. 

Latona şi Geea au rămas în conştiinţa omenirii 
drept mari Zeiţe şi omenirea nu a greşit în privinţa lor. 
Ceilalţi regi însă au fost transformaţi de religia creştină, 
şi nu numai, în adevăraţi monştri, veţi vedea în capitolul 
III cine a făcut acest lucru şi de ce. 

De-a lungul timpului, în cultura şi religiile 
popoarelor, Typhon a purtat diverse nume, dintre acestea 
vă voi aminti doar câteva: Set, Seth, Seta, Apophis 
(Egipt), Satan, Şarpele (Evrei, religia creştină). Şeitan 
(Musulmani), Anyiewo, Buku (şarpele creator) (Africa). 

Administratorii aveau rol de conducători şi erau 
cei ce se ocupau efectiv de coordonarea, planificarea şi 
gestionarea activităţilor desfăşurate în teritoriile atlante. 
Aceştia aveau în subordinea lor pe aristocraţii ce 
organizau în mod direct activităţile plebei. 
Administratorii erau în număr de 21 şi au fost cunoscuţi 
ulterior sub următoarele nume: Semyaz (Lucifer, 

Prometeu), Azazel, Yan Gan, Aristaqis, Armen, Kokgael, 
Turei, Rumyal, Danyel, Nicqael, Bogdanei, Armenos, 
Betryal, Buzasel, Horianel, Turael, Simael, Jetrel, 
Tumael, Rumael, Basazel. în religia creştină, aceştia sunt 
cunoscuţi sub numele de „îngeri căzuţi". 

După cum se observă, societatea atlantă avea la 
baza organizării sale un model de tip piramidal. 

Nu toţi aristocraţii erau cuprinşi în structura de 
conducere a Atlantidei. Cei ce nu făceau parte din 
aceasta, dar şi unii care făceau, îşi desfăşurau activitatea 
în diverse domenii, începând cu artele şi terminând cu 
cercetarea ştiinţifică. Accesul către aceste domenii nu era 
îngrădit nimănui, plebea muncea cot la cot cu 
aristocraţia, fară nici cea mai mică diferenţă. Singura 
diferenţă din punct de vedere profesional între 
aristocraţie şi plebe era experienţa şi cumulul de 
cunoştiinţe. Datorită nemuririi, aristocraţii acumulau 
cantităţi enorme de informaţii, iar situaţiile prin care 
treceau de-a lungul timpului le ofereau experienţa 
necesară soluţionării aproape oricărei probleme. 

Căsătoria în cadrul societăţii atlante nu era 
guvernată de nici o lege specifică şi nu avea un caracter 
oficial. Doi oameni se considerau căsătoriţi atât timp cât 
voinţa ambilor era îndreptată în acest sens. După ce 
această voinţă înceta, despărţirea devenea o stare de 
facto. Este foarte interesant de analizat problema 
căsătoriei în rândurile aristocraţiei. Aristocraţii nu aveau 
voie să se căsătorească decât între ei. De aici apare 
următoarea întrebare: erau sau nu aristocraţii rude între 
ei? în unele situaţii da, în altele nu. Spiritele nu pot fi 
înrudite, ele pot doar să aibă afinităţi unele faţă de 
celelalte, deci din acest punct de vedere nu poate fi vorba 

de nici un fel de relaţie de rudenie. Corpurile se schimbau 
periodic, de aici rezultă posibilitatea ca un frate şi o soră 
să aibă corpuri diferite faţă de momentul naşterii, deci 
nici o astfel de situaţie nu ridica probleme din punct de 
vedere genetic. Singura situaţie în care concepţia era 
interzisă era aceea în care diversitatea genetică ridica 
probleme. Atlanţii nu-şi permiteau să nască monştri. 
Progresul civilizaţiei atlante era asigurat de oameni 
integri, iar nemurirea aristocraţilor constituia principalul 
factor de progres. Nemurirea nu este întotdeauna un 
motiv de fericire, uneori poate fi un chin continuu. Cu 
excepţia lui Uran, nici un alt aristocrat nu era obligat să- 
şi schimbe corpul la nesfârşit. Copiii aristocraţilor 
deveneau în mod automat aristocraţi, dar şi atlanţi din 
rândurile plebei puteau deveni aritocraţi, dacă doreau 
acest lucru şi dacă prin activitatea lor demonstrau că 
merită. 

II.3. Tehnica atlantă 

Cel mai important aspect al tehnicii şi tehnologiei 
atlante era respectul faţă de Natură. 

Principalele principii ale dezvoltării tehnologice 
atlante erau: 

Omul trebuie să fie principalul beneficiar al dezvoltării 
tehnologice. 

Orice progres tehnologic trebuie să slujească omul, nu 

să-1 înrobească. 
Tot ceea ce este împotriva Naturii, este împotriva 

omului. 

Ca urmare a acestor principii, atlanţii au renunţat 
la orice factor tehnologic generator de poluare şi 
consumator de energie nenaturală. Energia electrică este 

un astfel de exemplu, pentru producerea ei este necesară 
arderea unor carburanţi sau modificarea configuraţiei 
suprafeţei terestre în vederea construirii de baraje hidro- 
energetice. Arderea carburanţilor presupune, înainte de 
toate, extracţia lor din scoarţa terestră, ceea ce implică 
degradarea acesteia, iar mai apoi arderea lor, adică 
poluare şi tot ceea ce generează aceasta. 

Mediul natural este încărcat în permanenţă cu 
imense cantităţi de energie. Aceasta poate fi captată, 
stocată, utilizată în diverse domenii, iar mai apoi 
dispersată în mediul din care provine. Atlanţii şi-au 
orientat dezvoltarea tehnologică în direcţia utilizării ca 
atare a energiilor din Natură. în felul acesta, s-a eliminat 
în totalitate poluarea şi exploatarea resurselor naturale, 
evitându-se dezechilibrul. 

Civilizaţia actuală are la baza dezvoltării sale 
tehnologice siliciul, care este materia primă cu ajutorul 
căreia sunt realizate dispozitivele semiconductoare. Fără 
acestea n-ar exista electronica, iar fără ea progresul ar fi 
fost stopat în conjunctura actualei direcţii de dezvoltare. 
Toate bune şi frumoase, dar curentul electric necesar 
funcţionării a tot ce a creat tehnologia actuală este produs 
în condiţii generatoare de dezechilibru. Eu nu vreau să 
spun că tot ceea ce a fost realizat până acum de civilizaţia 
actuală nu este bun şi nu înseamnă progres. Singurul 
aspect pe care doresc să-1 scot în evidenţă este acela că 
modul de producere al energiilor utilizate la ora actuală şi 
direcţia pe care evoluează civilizaţia noastră sunt în 
contradicţie cu Natura şi cu Legile Universului. Priviţi în 
jurul vostru, naturalul dispare pe zi ce trece fiind înlocuit 
de chimicale, natura este defrişată şi distrusă, în fiecare zi 
dispar numeroase specii de animale şi plante, apar noi 

boli care până mai ieri erau necunoscute, oamenii devin 
din ce în ce mai răi şi neînţelegători, războaie izbucnesc 
peste tot din interese meschine, catastrofe la tot pasul. 
Natura este dereglată şi ne „atenţionează" (încearcă să se 
reechilibreze) în mod frecvent prin cutremure, inundaţii, 
furtuni, dereglări termice, magnetice, etc. Până când 
credeţi că planeta asta va mai putea suporta dezechilibrul 
din ce în ce mai acut? 

Atlanţii au utilizat pentru dezvoltarea lor 
tehnologică tot siliciul, dar sub formă de compuşi 
cristalini. Aceşti compuşi, întâlniţi frecvent în natură sub 
forma cristalelor de cuarţ, aveau proprietatea de- a 
interacţiona cu energia mediului. Atlanţii au studiat 
această proprietate şi au reuşit să realizeze structuri 
cristaline „neuronale", cu ajutorul cărora au pus la treabă 
energia Naturii, într-un mod inofensiv pentru aceasta. 

Li tlg. 14 este reprezentată gratie structura unui 
tetraedru de Si 04, aşa cum este întâlnită în cuarţul 
natural. 




Fig. 14 



• - atom de siliciu 
o - atom de oxigen 

Cristalul de cuarţ este un silicat a cărui formulă 
generală este: Qo(Si 02)n. Structura cristalului de cuarţ 
este formată din tetraedri de Si 04 ce realizează o reţea 
tridimensională fără intermediul altor elemente. 

In cadrul reţelei, fiecare atom de oxigen face 
legătura între doi tetraedri alăturaţi, aparţinând în acest 
mod atât unuia cât şi celuilalt. Tetraedrii se leagă între ei 
dispunându-se elicoidal spre dreapta sau spre stânga, 
rezultând în acest mod o modificaţie dextrogiră, respectiv 
levogiră. 

Atlanţii au reuşit să realizeze sisteme cristaline 
neuronale de diferite tipuri, fiecare tip de sistem avea ca 
scop satisfacerea necesităţilor unui anumit domeniu de 
activitate, astfel: 

Sisteme cristaline neuronale generatoare de 
energie 

Au fost construite pentru captarea energiei din 
mediu, stocarea şi transmiterea acesteia către 
consumatori. Stocarea era concepută a se realiza în 
sisteme distribuite de acumulatori energetici, pentru 
evitarea producerii interacţiunii spaţio-temporale. 
Transmiterea energiei stocate către consumatori se făcea 
prin intermediul mediului şi în mod direcţional. In 
principiu, consumatorul se racorda la generator atunci 
când avea nevoie de energie, stabilind un canal energetic 
acordat. După încetarea activităţii consumatorului acest 
canal dispărea, urmând a fi recreat atunci când era 
necesar. în cazul consumatorilor mobili (tereştri sau 
aerieni), canalul energetic era transferat de la un 
generator la altul, în funcţie de zona în care se afla 



101 



consumatorul. Astfel de generatoare au fost construite în 
toate zonele planetei ce intrau în sfera de interes atlant. 

Sisteme cristaline neuronale cu rol de recepţie 
şi conversie energetică 

Aveau rolul de a realiza racordul la generator, 
deschizând în felul acesta canalul energetic, în acelaşi 
timp convertind energia primită în alte tipuri de energie, 
necesară funcţionării sistemului din care făceau parte. 

Energia rezultată în urma conversiei era de mai 
multe tipuri, în funcţie de aplicaţia în care urma să fie 
utilizată. 

Cele mai performante mijloace de deplasare 
terestră şi aeriană erau echipate cu convertoare capabile 
de a genera o energie care să interacţioneze cu câmpul 
gravitaţional terestru (convertoare gravitaţionale). Astfel 
de convertoare erau mari consumatoare de energie, acest 
lucru a determinat echiparea majorităţii vehicolelor cu 
convertoare ce transformau energia primită în energie 
mecanică. Convertoarele gravitaţionale făceau parte 
integrantă şi din sistemele dedicate manevrării de la 
distanţă a unor corpuri cu greutate mare. Astăzi ar părea 
cel puţin ciudat să vezi blocuri uriaşe de rocă, plutind 
prin aer şi transportate la distanţe mari, doar cu ajutorul 
unor mici dispozitive portabile. Alte tipuri de convertoare 
echipau dispozitive cu rol de tăiere a materialelor, cu 
ajutorul unor raze luminoase asemănătoare, cel puţin la 
prima vedere, cu razele laser. Energia electrică era 
utilizată şi în Atlantida, dar numai la acţionarea unor 
sisteme de mică putere şi numai atunci când nu exista o 
altă posibilitate. Acest lucru se datora numai 
randamentului scăzut. Energia electrică în sine nu 
prezintă nici un pericol la adresa Naturii, ci numai modul 

de producere al ei. Oricum, la atlanţi nu se punea această 
problemă datorită obţinerii ei, în urma conversiei. 
Sisteme cristaline neuronale „telepatice" 
Aveau rolul de a facilita comunicarea prin 
intermediul telepatiei. 

Sisteme cristaline neuronale „informatice" 
Serveau la prelucrarea şi stocarea informaţiilor în 
sisteme informaţionale asemănătoare din punct de vedere 
al facilităţilor oferite cu sistemele computerizate utilizate 
în zilele de azi. 

II.4. Conflictul 

Dacă veţi arunca o privire asupra istoriei lumii, 
veţi observa că toate civilizaţiile ce au luat naştere pe 
această planetă, mai devreme sau mai târziu şi-au 
încheiat existenţa de cele mai multe ori în moduri ce 
scapă înţelegerii logice. Atlantida, poate una dintre cele 
mai dezvoltate şi înfloritoare civilizaţii ce au existat 
vreodată, a sfârşit în acelaşi mod ciudat şi în acelaşi timp 
tragic. Poate dacă ar fi existat mai multă luciditate, mai 
multă raţiune ori flexibilitate, nu s-ar fi întâmplat acest 
lucru sau cine ştie. . . 

Mai multe evenimente contradictorii şi confiize au 
condus la o derulare rapidă şi nefastă a destinului 
atlanţilor. 

Pe lângă obligaţiile conferite de poziţia pe care o 
aveam în aristocraţia atlantă şi care nu-mi ocupau prea 
mult timp, aveam şi o anumită formaţie profesională, 
aceea de oceanolog. Evoluţia vieţii mele de atunci fusese 
de aşa natură încât nu-mi oferise ocazia să-mi practic 
profesia. în schimb mă specializasem în cercetarea a tot 
ceea ce ţinea de spirit şi cum acest domeniu era unul de 

vârf în cadrul ştiinţelor atlante, îmi adusese destule 
satisfacţii. Pe o mică insulă, undeva în apele actualului 
Ocean Indian, pusesem bazele unei staţiuni de cercetări. 
Această insulă pe care o voi numi, în mod simbolic 
Insula Delfinilor, era gazda unui număr destul de redus 
de cercetători din diverse domenii. 

Uran, în acea perioadă, era obsedat de ideea 
atacării Atlantidei de către fiinţe provenite din spaţiul 
extraterestru. La fel cum nu ştiam atunci, nu ştiu nici 
acum dacă această obsesie care-1 bântuia şi de care se 
molipsise şi întreaga sa gardă era fiindamentată sau nu. 
De câte ori îi ceream explicaţii, de atâtea ori evita 
subiectul şi chiar ajunsese să mă evite din acest motiv. 
Cert este că, la un moment dat, m-a chemat la el şi mi-a 
cerut să demarez cercetarea în domeniul stabilirii unui 
limbaj universal de comunicare. în urma acestei cercetări 
trebuia realizat un translator universal de reprezentare. 
Acesta ar fi avut ca scop acordarea armelor noastre la o 
ţintă extraterestră prin intermediul legăturii conştient- 
subconştient spiritual a fiinţelor din interiorul ţintei. 
Explicaţii suplimentare n-am primit, dar nici n-am 
insistat, deoarece eram sigur că nu le voi primi. în câţiva 
ani am reuşit să creez modelul conceptual al unui astfel 
de limbaj (de natură telepatică), iar specialiştii în „hard" 
l-au implementat realizând translatorul, atât de dorit de 
Uran. în acea perioadă, eram foarte amuzat şi în acelaşi 
timp nedumerit de goana sa după înarmare. Eram singura 
civilizaţie de pe planetă, iar în cazul unui „război" 
împotriva tuturor celorlalţi nu aveam de înlruntat decât 
bâte şi bolovani. în aceste condiţii, noi dezvoltasem 
felurite şi sofisticate arme, începând cu cele individuale 
şi terminând cu cele de care se „sparie gândul". Nu-mi 

făceam probleme, în absenţa unui duşman erau 
inofensive şi în plus dreptul de acces şi utilizare la cele 
mai diabolice era limitat la trei persoane. Eu nu le-aş fi 
folosit niciodată, că nu aveam împotriva cui, Mihail era 
căţelul ascultător al lui Uran, iar pe acesta nu-1 vedeam 
atacând sistemul Solar doar aşa, pentru distracţie. Trebuie 
să precizez că atacarea vreunei alte planete nu s-ar fi 
putut face decât de pe Pământ, deoarece atlanţii nu aveau 
nave cosmice şi nici nu aveau de gând să construiască, ei 
se limitau doar la deplasarea în câmpul gravitaţional al 
pământului. 

în perioda în care am fost plecat în Insula 
Delfinilor a mai fost demarat un proiect de cercetare, iar 
primele rezultate ale sale păreau promiţătoare şi 
inofensive, cel puţin la prima vedere. Eu unul am 
vociferat puţin la adresa lui, dar trebuie să fiu sincer, mai 
mult ca să-1 necăjesc pe Uran. Nimeni la acea dată nu a 
fost capabil să anticipeze potenţialul malefic al unor 
realizări ce păreau în concordanţă cu Legile Universului. 
Din ceea ce mi s-a spus, am aflat că un grup de 
cercetători a propus, iar Uran, după lungi dezbateri în 
Consiliu, a aprobat realizarea unor fiinţe cu un grad redus 
de conştienţă, care să înlocuiască munca omului în 
sectoarele dificile. Aceste fiinţe urmau să fie realizate 
prin combinarea între oameni şi animale. Bineînţeles că 
partea umană a acelor fiinţe nu provenea din sacrificarea 
unor oameni. Tehnica utilizată în acest scop n-o cunosc 
nici măcar în linii mari şi nici nu m-a interesat vreodată 
s-o aflu. Mai bine să fie îngropată pe veci. Ce ştiu este că 
iniţial se propusese realizarea fiinţelor respective doar ca 
nişte roboţi, fără spirit. Acest lucru nu contravine Legilor 
Universului, este ca şi când a-i construi nişte roboţi 

biologici, atât timp cât nu au spirit, ci doar o formă 
rudimentară de dublu eteric, totul este în ordine. Se pare 
însă că fiinţele respective nu au putut fi realizate în acest 
mod. Acest lucru i-a determinat pe cercetători să le 
realizeze cu spirit, iar realizarea unor astfel de fiinţe a 
condus, pe de o parte la producerea unui dezechilibru în 
planul spiritual şi pe de altă parte la apariţia unor noi 
tipuri de spirite, numite în mod impropriu demoni* şi 
draci* şi în consecinţă la apariţia unor noi planuri 
spirituale, cel al demonilor* şi cel al dracilor*. 

Nu cred că există om care să nu fi auzit de 
centauri, sirene, grifoni, unicorni, precum şi multe alte 
asemenea creaturi. Ei bine, ele nu ţin doar de fantezia 
celor ce au scris Legendele Olimpului sau de înclinaţia 
către fabulos a unor povestitori antici, marea majoritate a 
acestor creaturi au existat în realitate pe această planetă. 
E drept că adevărul despre ele a fost înfăşurat într-o aură 
mitică, ca mai toate evenimentele şi persoanele acelor 
vremuri, dar trebuie să ţinem cont că descrierile au fost 
făcute de persoane ce aflaseră despre ele doar din tradiţii 
şi de multe ori la o distanţă de milenii. în ziua de azi, 
când informaţiile parcurg zeci de mii de kilometri cu 
viteza luminii, observăm cum un eveniment este 
prezentat în mai multe feluri de diverse publicaţii şi 
posturi de televiziune. Având în vedere acest lucru, nu 
trebuie să ne mirăm că în antichitate, pentru că de aici 
provin majoritatea izvoarelor istorice, informaţiile 
privitoare la anumite evenimente au fost distorsionate sau 
au căpătat un cu totul alt sens. Pe atunci informaţia 
circula, în cel mai fericit caz, cu viteza calului, iar sursa 
informaţiilor provenea din perioade de mult apuse. 

Vă întrebaţi poate cum puteau înlocui aceste 
creaturi munca omului, imaginaţi-vă cât de utilă putea fi 
o sirenă pentru lucrul la adâncimi mari, în apele 
oceanului sau cât de utilă era folosirea grifonilor în 
exploatările miniere. A fost simplă ideea cercetătorilor 
care au propus realizarea lor. Dacă le-ar fi realizat aşa 
cum au propus şi aşa cum a fost aprobat, totul ar fi fost 
perfect. Cum acest lucru nu s-a întâmplat, iar rezultatul a 
produs un dezechilibru în planul spiritual, consecinţele 
provenite din reechilibrarea acestuia au fost pe măsură. 
Şansa, dacă se poate spune aşa, a constat în eşecul celor 
ce le-au creat de-a le face perfecte. Aceste fiinţe nu aveau 
capacitatea de a se înmulţi sau cel puţin în acea perioadă 
nu cunosc s-o fi avut. Am auzit multe poveşti despre 
sirene şi alte creaturi ce seamănă cu cele produse atunci, 
poveşti ce provin din perioade nu prea îndepărtate. 
Personal, nu am cunoştinţă de existenţa lor, dar dacă 
totuşi există şi acum, înseamnă că au reuşit să se 
înmulţească. Aceste fiinţe aveau o longevitate mare, dar 
nu atât de mare încât să fi putut supravieţui până azi. 

Nu a trecut mult timp (poate zeci de ani, poate 
mai mult, nu am un sistem de referinţă după care să pot 
aprecia scurgerea timpului, pot doar s-o deduc), şi 
primele consecinţe ale „marii realizări" atlante au început 
să se facă simţite. Prima dintre ele, care a marcat de altfel 
şi începutul lungului şir de dezastre, a fost o mişcare 
seismică, de mari proporţii, ce a condus la fracturarea şi 
scufundarea unei părţi a continentului atlant. Au mai 
urmat şi altele ce au avut consecinţe asemănătoare, dar de 
mai mici proporţii. Atlantida nu s-a scufundat în 
întregime din cauza cutremurelor, aşa cum se presupune 
acum, cea mai mare parte a ei a rezistat mişcărilor 

seismice şi poate ar fi rezistat până azi, dacă nu ar fi fost 
distrusă în mod artificial. 

în acelaşi timp, toată lumea parcă înnebunise, 
parcă totul se întorsese cu fundul în sus, nimeni nu mai 
respecta Legea, iar haosul era la el acasă. O parte a 
atlanţilor părăsiseră Atlantida şi se refiigiaseră, care 
încotro. Cei rămaşi acuzau Consiliul şi pe Uran de toate 
câte se întâmplaseră. Acesta, în încercarea lui de-a 
restabili ordinea, a făcut o greşeală de neiertat: a pedepsit 
o parte a aristocraţiei, între care şi doi administratori, 
învinuindu-i de toate cele întâmplate. Situaţia scăpase 
total de sub control. în scurt timp, învinuiţilor li s-au 
alăturat marea majoritate a atlanţilor. în spiritul lor de 
dreptate, au luat partea celor pedepsiţi pe nedrept. Pentru 
că toate trebuie să poarte un nume şi pentru că numele 
adevărate este bine uneori să nu fie folosite deoarece pot 
produce mai mult rău decât bine, îi voi numi în mod 
arbitrar, pe cei ce-au fost separaţi de Atlantida: 
„învinuiţi". Aceştia, în degringolada produsă, au reuşit 
să ia cu ei o mare cantitate de tehnică şi armament 
performant. Uran a vrut să se folosească de Instalaţie 
pentru a-i distruge complet. Ne-am opus toţi cei ce 
rămăsesem alături de el, o greşeală nu poate fi îndreptată 
prin intermediul alteia. Era poate mai bine dacă nu ne 
opuneam, dar aşa a fost să fie. învinuiţii şi-au creat 
propriile tabere în puncte strategice, erau conştienţi că, 
mai devreme sau mai târziu, va urma o confruntare. în 
acelaşi timp, mulţi atlanţi erau răspândiţi în diverse 
colţuri ale planetei, refuzând să facă parte dintr-o tabără 
sau alta şi încercând să pună bazele unor noi civilizaţii. 

A urmat o perioadă de acalmie, în care fiecare 
tabără şi-a văzut de propriile treburi, mai bine zis, de 

propriile pregătiri de luptă. Toţi însă sperau că la sfârşitul 
acestora să se regăsească paradisul pierdut. 

Atlanţii şi-au modificat structura organizatorică: 
administratorii s-au transformat în generali, ceilalţi 
aristocraţi în comandanţi militari, iar plebea forma grosul 
armatei. Uran şi regii şi-au păstrat atribuţiile, iar 
Consiliul s-a transformat în stat major. 

în cealaltă tabără s-a creat o structură 
organizatorică asemănătoare, în paralel cu o activitate 
febrilă de înarmare. Eforturile cele mai mari erau depuse 
în crearea de structuri subterane şi realizarea unei arme, 
comparabile ca forţă destructivă cu Instalaţia. Erau 
conştienţi că numai structurile subterane le puteau 
asigura o mică şansă de supravieţuire în cazul în care noi 
vom ataca, folosindu-ne întreaga capacitate de luptă. 

în loc să sosească, după cum se aşteptau toţi, clipa 
regăsirii, a sosit clipa nefastă a confruntării. într-o rea zi, 
o patrulă de-a noastră s-a întâlnit nas în nas cu una de-a 
lor. Care a atacat prima, este mai puţin important şi 
concludent, cert este însă că în urma luptei, nu a mai 
rămas nimeni care să poată povesti ce s-a întâmplat. Uran 
a decis un atac de intimidare, lansat de la distanţă. 
Probabil că învinuiţii nu l-au luat drept atac de intimidare 
şi au ripostat în forţă. Războiul a izbucnit cu o forţă şi o 
cruzime greu de imaginat. Cei ce până atunci fuseseră 
fraţi şi trăiseră în deplină armonie în paradis, acum se 
ucideau cu o furie oarbă, iar setea de sânge creştea cu 
fiecare minut scurs. Nu exista nimeni care să aibă nici 
cea mai mică ezitare în folosirea celor mai teribile arme. 
Zone întregi, care până mai înainte de lansarea unui atac 
erau verzi şi pline de bucuria vieţii, se transformau pe 
dată în deşerturi aride, pline de întunecimea morţii. Sorţii 

războiului au fost înclinaţi repede în favoarea atlanţilor. 
Din tot ceea ce avusese inamicul la suprafaţă nu mai 
rămăsese nici măcar amintirea. Singurii care au scăpat au 
fost cei aflaţi în structurile subterane. 

A urmat o lungă dezbatere în statul major cu 
privire la oportunitatea distrugerii structurilor subterane 
rămase întregi. S-a luat hotărârea de a distruge tot ceea ce 
ieşea la suprafaţă, neatingându-ne de partea subterană. 
Cu alte cuvinte, lumea de la suprafaţă era a noastră, iar 
cea subterană a lor. Cum ei nu mai aveau nici un cuvânt 
de spus, a rămas stabilit aşa cum am hotărât noi. 
Bineînţeles că noi avuseserăm grijă să ne plantăm 
iscoadele în rândurile inamicului încă dinainte de 
începerea războiului. 

A urmat o lungă perioadă de pace, în care totul 
părea să reintre în normal. într-o zi însă, toate visele care 
începuseră să ne dea noi speranţe au fost destrămate de 
informaţiile primite din partea iscoadelor. învinuiţii 
terminaseră acea armă asemănătoare cu Instalaţia şi 
aveau de gând s-o folosească pentru a ne distruge. 

In acel moment, i-am spus lui Uran că voi folosi 
Instalaţia şi-i voi distruge complet, indiferent de părerea 
celorlalţi. Uran s-a uitat la mine şi mi-a cerut să mă 
liniştesc, pentru că încheiase o alianţă cu învinuiţii, 
deoarece la orizont se profila un nou inamic, deosebit de 
puternic şi numai împreună cu ei îl puteam învinge. Pur 
şi simplu am rămas perplex; Uran luase o decizie atât de 
importantă fără a se consulta cu nimeni şi fără măcar a 
informa pe cineva. Nimeni nu ştia nimic de nici un alt 
inamic şi de nici o alianţă, am crezut că glumeşte, cu 
toate că nu-i stătea în fire, dar când m-am convins că 
vorbeşte serios, a luat cred pentru prima dată în existenţa 

sa, contact cu un pumn. Credeam că se va înfuria şi va 
riposta, dar în loc să facă asta, s-a uitat la mine cu o 
privire plină de regrete şi cu aerul omului care ştie prea 
multe dar nu poate spune nimic. M-a rugat totuşi, cu o 
voce care parcă implora să-1 ascult, să mă duc în Insula 
Delfinilor, care scăpase de distrugere, deoarece delfinii 
mă aşteptau şi aveau ceva să-mi comunice. M-am uitat la 
el ca la un om care-şi pierduse minţile, însă vocea lui şi 
sentimentul de culpabilitate pe care mi-l creasem atunci 
când l-am lovit, m-au făcut să accept. La urma urmei, nu 
pierdeam prea mult timp cu o astfel de deplasare şi eram 
de altfel convins ca la întoarcere să folosesc Instalaţia, 
indiferent de consecinţe. Nu credeam nimic din ceea ce- 
rni spusese Uran. 

M-am îmbarcat într-un mijloc de deplasare 
aeriană, cu destinaţia Insula Delfinilor. în timpul 
zborului, îmi aduc aminte că am avut o stare foarte 
ciudată, mă uitam la crestele munţilor Carpaţi şi-mi 
venea să plâng. Un rege să plângă, aşa ceva nu se mai 
pomenise de când era Atlantida. Când am ajuns aproape 
de destinaţie, privirea mi-a fost atrasă de apele oceanului, 
care-şi schimbau culoarea cu fiecare minut ce trecea. Apa 
părea să capete culoarea morţii, iar cerul vestea a fixrtună 
năpraznică. Când am ajuns, într-adevăr cei doi delfini pe 
care-i crescusem, de când în ei începuse să încolţească 
sămânţa vieţii şi pe care-i iubeam ca pe proprii mei copii, 
mă aşteptau într-un loc care fusese amenajat cândva 
special pentru ei. încă de când erau mici, stabilisem cu ei 
o legătură telepatică puternică, iar pe vremea când lucram 
la limbajul universal de comunicare acest lucru mă 
ajutase enorm. Ei au fost primii cu care am reuşit să 
comunic şi prin intermediul lor, am căpătat multe 

informaţii utile. Acum ardeau de nerăbdare să-mi 
comunice ceva, ce parcă nu mai suferea amânare. După 
ce am aflat, am avut senzaţia că ceva mă loveşte în cap, 
nu mai pricepeam nimic şi parcă nimic nu mai avea sens, 
mă simţeam depăşit de evenimente. Nicicând nu mai 
simţisem ceva asemănător. Niciodată nu am reuşit să aflu 
mai multe în legătură cu acest subiect, deducţiile pe care 
le-am făcut ulterior, nu au nici o importanţă, atât timp cât 
nu au valoare de certitudine. Vă redau tot mesajul primit 
din partea delfinilor, judecaţi şi voi şi poate cineva 
vreodată va reuşi să afle mai multe decât mine: 

„încearcă să te salvezi, cât mai ai timp, am primit 
un mesaj din partea extratereştrilor, vor veni pe Pământ şi 
va fi sfârşitul lumii. Ei ne consideră pe noi, delfinii, 
fiinţele inteligente ale acestei planete. Acum trebuie să 
plecăm, nu mai este timp. . ." 

M-am uitat la membrii echipajului, receptaseră şi 
ei mesajul, iar acum se uitau întrebători la mine. Unul 
dintre ei m-a întrebat: ce facem? Pentru prima dată nu 
ştiam ce să răspund, era înjositor pentru mine, dar nu 
aveam timp de aşa ceva. Am cugetat câteva clipe şi am 
spus: îi luăm şi pe ceilalţi şi plecăm înapoi. Nu 
terminaseră toţi să se îmbarce, când două zguduituri 
puternice, una după cealaltă, cutremurară Pământul. Intre 
ele, o lumină orbitoare străpunse pătura groasă de nori. 
Ne-am uitat unii la ceilalţi, dar nimeni nu avea vreo 
explicaţie. Am decolat îndreptându-ne spre casă, cu cât 
ne apropiam mai mult, cu atât aveam senzaţia că se 
apropia de noi ceva asemănător cu un perete uriaş. 
Aeronava noastră aproape că nu mai putea ţine deschis 
canalul energetic, sistemele de orientare o luaseră razna, 
iar piloţii făceau eforturi disperate să ia altitudine. Când 

am ajuns aproape de acel perete, am înţeles. ..era un uriaş 

val seismic. Am ajuns cu greu şi cu frica de a nu mai găsi 
nimic. După ce-am depăşit valul, nu ştiu ca cineva să fi 
scos o vorbă. Când în sfârşit crestele munţilor şi-au făcut 
apariţia din spatele norilor, am răsuflat uşuraţi. Nu erau 
ele chiar foarte mult deasupra apei, dar măcar existau. Nu 
acelaşi lucru se mai putea spune însă despre Atlantida, ea 
dispăruse pentru totdeauna. 

Scăpaseră mulţi atlanţi, dar nici pe departe toţi, iar 
din rândul sălbaticilor supravieţuiseră puţini, doar aceia 
care se aflau pe vârfurile munţilor. Tehnica se pierduse 
aproape toată, mai scăpase câte ceva, prin câte un adăpost 
subteran. 

De câte ori l-am întrebat pe Uran cine a distrus 
Atlantida, mi-a răspuns invariabil: extratereştrii. Pare 
incredibil, cine ştie... poate este adevărat. 

De învinuiţi n-am mai aflat nimic, se pare că au 
fost şi ei distruşi. Uran n-a folosit Instalaţia, este posibil 
ca acea lumină puternică produsă între zguduituri să fi 
fost rezultatul unui atac din partea învinuiţilor. Cine 
ştie... 

Destin 

Când toţi fi-vor împotrivă, 

Când toti în cale-ti 

Sta-vor deopotrivă, 

Când lanţuri grele 

Pe umeri ţi se vor pune, 

Când Soarele şi Luna 

Vor fi în cârdăşie 

Pe tine să te-ngenunche 

Pentru vremurile ce-o să vie. 

Te gândeşte atunce. 

La ziua cea din urmă. 

Când nouri negri vor face 

Ziua ca s-apună 

Că tu ai fost. 

Vei fi şi eşti: 

Copilul Serii, Pruncul Dimineţii, 
Cu capul drept, şi-n piept 
Inima vieţii. 



115 



Cap.III 



După Atlantida 

Ne-a trebuit destul de mult până să ne adunăm cu 
toţii la un loc. Toată lumea era buimăcită şi nimeni nu 
înţelegea ce s-a întâmplat şi care era statutul nostru în 
acel moment. Urma să vină un învingător să captureze 
ceea ce mai rămăsese din noi sau pur şi simplu am fost 
distruşi, fară un scop de cucerire. încetul cu încetul, 
aceste frământări ale minţii începură să dispară, nimic din 
ceea ce le-ar fi putut lămuri nu-şi făcea apariţia. 
Problemele vieţii cotidiene învinseră înfr-un final starea 
noastră de amorţeală generală. 

Ne-am hotărât să păstrăm structura de organizare 
avută înainte de „Potop", chiar dacă ea nu mai reflecta în 
nici un fel realitatea. Trebuia totuşi să ne organizăm şi 
altceva nu ne trecuse prin minte. 

Rezerve de hrană ne rămăseseră puţine, dar acest 
lucru nu constituia o problemă, nici noi nu mai eram prea 
mulţi, iar munţii ne mai ofereau şi câte ceva de mâncare. 
Se întâmpla uneori să-i urmărim pe sălbatici şi să le 
copiem, din când în când, modul de hrănire. Nu ne 
convenea acest lucru, dar trebuia să supravieţuim. O 
problemă cu adevărat gravă o constituia lipsa posibilităţii 
de a ne reface tehnica distrusă. Ne mai rămăseseră puţine 
dotări tehnice, majoritatea fiind sub ape şi pierdute 
definitiv. 

După ce apele s-au refras, sfratul gros de mâl şi 
dispariţia multora dintre noi au fost pricipalele cauze ce 
au determinat imposibilitatea identificării locurilor în 

care fuseseră amplasate adăposturile ce serviseră totodată 
şi la depozitarea tehnicii. A fost nevoie de mult timp 
pentru a ne obişnui cu ideea, că nu mai suntem ceea ce- 
am fost şi poate nu vom mai fi niciodată. Instalaţia şi 
generatoarele ei scăpaseră. Asta ne mai dădea o fărâmă 
de speranţă, puteam măcar supravieţui destul timp pentru 
a ne reface. . . Dar n-a fost să tîe aşa, nici de astă dată. 

Odată cu retragerea apelor, a început şi renaşterea 
vieţii oamenilor pe aceste plaiuri şi nu numai. După cum 
spuneam în capitolul precedent, au fost atlanţi care au 
părăsit Atlantida după primul seism, refugiindu-se în 
diverse colţuri ale planetei. Aceştia începuseră să pună 
bazele unor noi civilizaţii şi mulţi dintre ei 
supravieţuiseră potopului, reluîndu-şi apoi cursul normal 
al dezvoltării, evident în condiţiile specifice acelei 
situaţii. 

O lungă perioadă de timp, am stat închişi în sânul 
comunităţii noastre, izolaţi de lumea din exterior şi 
mulţumindu-ne doar să privim de la distanţă lumea 
sălbaticilor din jurul nostru. Uran se încăpăţâna să 
menţină interdicţia referitoare la contactele cu aceştia. 
Oricât am fi încercat noi să-i explicăm, nu reuşea să 
accepte ideea că şi ei sunt oameni şi un ajutor cât de mic, 
venit din partea noastră, nu ar avea cu ce să ne afecteze, 
pe ei ajutându-i în schimb să iasă din starea de sălbăticie. 
Susţinea sus şi tare că dezvoltarea lor ar fi pus în 
primejdie existenţa noastră. A permis doar foştilor 
generali (vechii administratori) să-i supravegheze de la 
distanţă, fără a le permite însă nici un fel de apropiere, în 
sarcina acestora intrând totodată şi raportarea periodică a 
situaţiei. 

Acestea erau ordinele şi nimeni nu dorea să dea 
naştere Ia dispute inutile, mai ales în situaţia în care 
nimeni nu era afectat în mod direct. Mult timp existenţa 
noastră a fost caracterizată de o monotonie aproape 
enervantă, ce părea a nu putea fi tulburată. La un moment 
dat, neavând de lucru i-am propus lui Uran organizarea 
unei expediţii având ca scop obţinerea de informaţii 
privitoare la celelalte grupuri de oameni existente la acea 
dată şi răspândite pe întreaga planetă. S-a uitat la mine 
puţin încurcat, întrebându-mă dacă sunt hotărât să fac 
ceea ce i-am propus. După primirea răspunsului meu 
afirmativ, a căzut puţin pe gânduri, apoi s-a hotărât să 
accepte, condiţia fiind să plec singur. 

Primul lucru făcut după plecare a fost să verific 
starea generatoarelor, crezusem că multe din ele au fost 
distruse. Funcţionau toate, cu excepţia celui de pe fostul 
continent atlant, poate că explozia acestuia provocase 
dezastrul. 

Am poposit în multe locuri populate de oameni, 
în unele din acestea, foştii atlanţi ce formaseră cândva 
plebea dispăruseră, iar în locul lor îşi făcuse apariţia o 
nouă rasă de oameni. în altele, am întâlnit doar urmaşi ai 
atlanţilor, iar în câteva locuri în care nu ajunseseră 
aceştia, băştinaşi aflaţi în diverse stadii de dezvoltare. 

Noua rasă luase naştere în urma amestecului 
dintre atlanţi şi băştinaşi. Aceşti oameni, din punct de 
vedere fizic, aveau trăsături comune celor două rase. 
Atlanţii erau identici cu rasa albă de acum, băştinaşii 
având trăsături diferite, specifice zonei în care trăiau. 

In aproape toate locurile prin care am umblat, am 
observat un aspect care m-a pus pe gânduri: ceva se 
întâmplase cu mentalitatea oamenilor, în loc să caute ca 

până atunci răspunsuri logice şi ancorate în realitate 
pentru fenomenele din jurul lor, acum încercau să le 
explice prin intermediul unor manifestări supranaturale. 

Supranaturalul nu există decât în măsura în care 
nu este înţeles naturalul. 

Nu trecuseră nici două sute de ani de la 
distrugerea Atlantidei şi deja apăruseră fel de fel de 
mituri şi legende, unele ciudate, altele absurde. Aproape 
toate încercau să surprindă unele aspecte legate de 
evenimentele petrecute atunci. înţelegeam foarte bine că 
în fiecare zonă ajunseseră informaţii distorsionate, dar nu 
înţelegeam de ce acestora li se dădea o semnificaţie 
nerealistă. Se pare că structura conştientului a fost 
modificată de schimbările petrecute la nivel planetar. 
Nefiind specialist în acest domeniu, am pus aceste 
modificări pe seama schimbărilor petrecute la nivelul 
câmpului geomagnetic terestru. Mă uitam la oameni şi de 
multe ori mă amuzam privindu-le manifestările, atunci 
când mă vedeau coborând îmbrăcat în alb din nava cu 
care mă deplasam. Eram conştient că stârnesc în acest fel 
imaginaţia bieţilor oameni, dar nu aveam altă soluţie. 
După depăşirea primului contact cu populaţiile vizitate, 
care de cele mai multe ori era caracterizat de teamă ori 
gesturi de veneraţie din partea acestora, încercam să le 
explic că nu sunt cu nimic diferit faţă de ei. Uneori 
reuşeam, alteori nu. Important pentru mine era să adun 
datele care mă interesau şi, în acelaşi timp, să le ofer cât 
mai multe cunoştiinţe, care să-i ajute să progreseze. 

Cel mai mult am zăbovit în mijlocul celor 
proveniţi din amestecul atlanţilor cu băştinaşii. Mă 
interesa să studiez aceşti oameni, pentru a vedea 



122 



consecinţele acestui amestec şi dacă era sau nu 
întemeiată o propunere de acest gen către Uran. 

Aceşti oameni se deosebeau foarte puţin de 
atlanţi, aveau însă un mod de viaţă mult mai sociabil iar 
sentimentul iubirii, mult mai dezvoltat. E drept că 
apăruse şi un sentiment nou: gelozia, aproape necunoscut 
atlanţilor. Dar un cojoc nu se aruncă pentru un păduche. 
Am considerat că, şi numai datorită acestui sentiment 
înălţător care este iubirea, această nouă rasă trebuie să 
existe. Când mă refer la iubire, mă refer la iubirea 
adevărată, pură şi dezinteresată, nu la cea carnală. Iubirea 
carnală aproape că nici nu trebuie pomenită, este o 
simplă funcţie a corpului material, cât se poate de 
normală şi nu înţeleg de ce este privită într-un mod atât 
de deformat în ziua de azi de către unii ipocriţi 
handicapaţi. Iubirea adevărată este înălţătoare şi te face 
cu adevărat să trăieşti, degeaba eşti nemuritor dacă n-ai 
parte de ea. 

,, Reia-mi al nemuririi nimb 
Şi focul din privire. 
Şi pentru toate dă-mi în schimb 
O oră de iubire...,, 

(Eminescu, Luceafărul). 

Trebuia cu orice preţ să-1 conving pe Uran să 
accepte că această nouă rasă nu reprezintă nici un pericol 
la adresa atlanţilor, pericolul adevărat venind tocmai din 
modul obtuz în care privea el lucrurile. Tot drumul spre 
casă mi-am făcut vise, imaginându-mi frumoasele noastre 
plaiuri trepidând de viaţă şi iubire. 

Am purtat o discuţie, aş putea spune furtunoasă cu 
Uran, care nu făcea altceva decât să spulbere ideea unei 
lumi frumoase. Era cât pe ce să se repete faza în care 
Uran făcea cunoştinţă cu pumnul, dar dându-şi seama la 
timp de pericol, s-a retras şi a ameninţat că foloseşte 
Instalaţia şi ne distruge pe toţi, dacă îndrăzneşte vreunul 
din noi să se combine cu sălbatecii. Vorbea serios şi era 
gata s-o facă, iar Mihail, căţelul său, vibra de nerăbdare 
să scape de noi. Doar peste cadavrul meu, ar fi putut să 
comită o astfel de nelegiuire. 

I-am chemat pe regi şi pe generali să ne sfătuim în 
această privinţă şi să hotărâm ce avem de făcut. Toţi, fără 
excepţie, şi-au exprimat indignarea la adresa celor 
întâmplate. Am adus în discuţie situaţia grupului nostru, 
pentru că altfel nu ştiu cum am fi putut numi, o 
comunitate redusă de oameni izolaţi de tot şi de toate, 
numai civilizaţie nu. Pentru noi problema existenţei era 
destul de gravă, nu din punct de vedere al mijloacelor 
necesare existenţei, ci din acela al izolării. Diversitatea 
genetică ridica probleme, în condiţiile izolării, rasa 
noastră putea începe oricând să degenereze. 

Le-am povestit cu lux de amănunte despre noua 
rasă de oameni, pe care o întâlnisem în lunga călătorie de 
prospectare. Atunci Semyaz ne-a spus că ei se 
apropiaseră de băştinaşi destul de mult, dar nu pentru a se 
combina cu ei ci doar pentru a-i ajuta să se dezvolte. îi 
învăţaseră secretul focului, cum să-şi facă haine din pieile 
animalelor ucise, să folosească arcul şi săgeţile pentru 
vânătoare, să deosebească plantele medicinale şi tehnica 
folosirii acestora, precum şi multe altele. Până acum 
tăcuseră din gură de frica lui Uran, în acelaşi timp 
neştiind pe ce poziţie ne aflam noi, ceilalţi. 

Am propus să nu mai ţinem cont de părerea lui 
Uran şi să începem să punem bazele unei noi civilizaţii, 
altfel singura noastră alternativă ar fi fost autodistrugerea 
prin degenerare. Fiecare pe rând şi-a spus părerea şi în 
final am ajuns cu toţii la concluzia că, într-adevăr, o nouă 
civilizaţie era soluţia corectă pentru noi, în acel moment. 
Unii au propus chiar măsuri drastice. N-am fost de acord 
cu ele, consideram calea paşnică a fi cea mai bună. în 
final, am hotărât ca Generalii să pună în practică 
hotărârea noastră, iar noi, regii, să rămânem în continuare 
lângă Uran, pentru a-1 împiedica să comită vreun act de 
răzbunare. 

Totul a decurs conform planului, până în 
momentul în care a aflat Uran, de altfel acest lucru era 
inevitabil. A vrut să-i distrugă imediat, dar ne-am opus cu 
vehemenţă. Latona şi Geea au mers până acolo încât s-au 
autoexilat, renunţând la toate privilegiile oferite de 
poziţia pe care o aveau, inclusiv la nemurire. Văzând că 
lucrurile iau o întorsătură atât de neaşteptată, Uran s-a 
mai domolit puţin, hotărând că cea mai bună pedeapsă 
pentru Generali era expulzarea, cu toate consecinţele ce 
decurgeau de aici. Şi aşa a apărut mai târziu mitul 
păcatului primar şi cel al îngerilor căzuţi. Latona şi Geea 
şi-au continuat ultima viaţă, ajutând la formarea şi 
dezvoltarea noii civilizaţii care tocmai luase naştere. Noi, 
ceilalţi regi, am rămas o perioadă lungă de timp „alături" 
de Uran, trebuia să fie cineva care să-1 împiedice să 
distrugă ceea ce plătiseră mulţi dintre noi atât de scump. 

Priveam la noua rasă şi mi se umplea sufletul de 
bucurie văzând-o atât de perfectă, şi la trup şi la suflet. 
Vedeam cum plaiurile şarpelui se umplu de prosperitate 

şi viaţă plăcută, eram în stare să fac orice pentru a vedea 
aceasă civilizaţie dăinuind. Merita. 

Trecură ani peste ani şi sute peste alte sute, lumea 
se înmulţea pe toată planeta şi părea că nimic rău n-o 
poate tulbura. în adâncul sufletului meu, simţeam că 
această stare de lucruri nu poate ţine prea mult. Uran 
prinsese gustul preumblării prin lume şi-i plăcea tare 
mult s-o impresioneze, în acelaşi timp făcând şi câte un 
plod pe ici pe colo. Căţelului său îi plăcea în schimb să se 
laude cu felurite fapte măreţe, să-1 fi văzut cum se umfla 
în pene de-ţi era mai mare mila. 

Totul a fost bine până într-o zi, când un bastard 
de-al lui Uran, pe numele său cunoscut Osiris nu s-ar fi 
gândit că n-ar fi rău dacă s-ar înfrupta şi el puţin din 
bogăţiile acestor ţinuturi şi, de ce nu, şi din nemurire. 
Spre ghinionul său, a ajuns nemuritor doar prin numele 
său negru. A strâns oşti câtă frunză şi iarbă, pângărind 
aceste teritorii, trasând chiar şi o graniţă, pe care nu 
aveam voie s-o depăşim cu nici un chip. Eram o mână de 
oameni, nu aveam cum să ne opunem, în acelaşi timp nu 
vroiam să-i implicăm pe noii locuitori ai acestui teritoriu, 
nu era deocamdată timpul. Ne era şi frică, ca nu cumva 
Uran să se considere îndreptăţit să folosească Instalaţia 
împotriva lor, pentru a-şi duce la îndeplinire vechea lui 
dorinţă de răzbunare. 

Atunci s-a stârnit furtuna în sufletul lui Typhon. 

M-am dus în Instalaţie, am scos o componentă 
cheie fără de care aceasta nu putea fiincţiona şi am 
ascuns-o într-un loc numai de mine ştiut. Cu ajutorul 
celorlalţi regi, l-am închis pe Uran în Tartar, având totuşi 
grijă să dau ordin să fie eliberat, după ce voi fi alungat 

toţi duşmanii, iar pe căţeii săi i-am împrăştiat, care 
încotro. 

Am ridicat toată suflarea ţinutului şarpelui, 
nimicind duşmanul, apoi le-am dat câte o lecţie tuturor 
acelora care participaseră, într-un fel sau altul, la 
cotropirea acestui ţinut. Să nu le mai treacă vreodată prin 
cap să facă a doua oară acelaşi lucru. Am ajutat multe 
popoare să se ridice, în speranţa că ele vor ajuta acest 
neam, atunci când eu nu voi mai fi. Mi-am făcut din acest 
motiv mulţi duşmani, iar Uran în ura sa fără margini a 
spus tuturor că nu sunt altceva decât o fiinţă a 
întunericului. Nu-mi păsa, îmi făcusem datoria, iar acum 
era şi timpul meu să mă odihnesc. . . 

